Regionalna stručna konferencija na temu postignuća i izazova u unapređenju prava žrtava, koju je organizovala Misija OEBS-a u Srbiji uz podršku Evropske unije, održana je danas u Beogradu. Konferencija je bila prilika da se podstakne razmena iskustva među pripadnicima akademske zajednice i praktičarima iz regiona sa sličnom pravnom praksom, kao i da se predstave nalazi publikacije naučnih i istraživačkih radova pod naslovom „Žrtva krivičnog dela i krivičnopravni instrumenti zaštite”.\nRegionalna konferencija o pravnoj zaštiti žrtava krivičnih dela\nSnaženje položaja žrtava krivičnih dela i unapređenje instrumenata njihove pravne zaštite biće u središtu pažnje regionalne konferencije koja će biti održana u Beogradu 22. oktobra.\nPravni položaj žrtava jedna od ključnih tema jubilarnog savetovanja\nJubilarno, šezdeseto redovno godišnje savetovanje Srpskog udruženja za krivičnopravnu teoriju i praksu, ove godine će biti posvećeno krivično pravnoj zaštiti žrtava, pravosuđu u doba pandemije korone i Zakonu o maloletnim učiniocima krivičnih dela i krivičnopravnoj zaštiti maloletnika nakon 15 godina primene.\nIzvršenje krivičnog dela na žalost, najčešće nije i poslednja trauma za žrtve. One neretko prolaze i kroz sekundarnu viktimizaciju, nedovoljno razumevanje okoline, ali i duge i isrcpljujuće postupke u kojima iskaze daju nekoliko puta. Zato je opremanje specijalnih prostorija za svedočenje i videokonferencijka oprema koja obezbeđuje da posebno osetljivi svedok iskaz daje van sudnice i susreta sa optuženim, važan korak u ostvarenju prava žrtava i svedoka.\nVideokonferencijsko svedočenje u Višem sudu i Višem javnom tužilaštvu u Nišu\nNajsavremenija videokonferencijska oprema i posebno opremljene prostorije za svedočenje oštećenih od ove godine postoje u pet Viših sudova u Srbiji, od kojih je jedan i Viši sud u Nišu.\nFormirano koordinaciono telo za podršku žrtvama krivičnih dela\nVlada Republike Srbije, 22. aprila 2021. godine, donela je odluku o osnivanju Koordinacionog tela za podršku žrtvama krivičnih dela i svedocima u krivičnim postupcima, čiji je zadatak kontinuirano praćenje i unapređivanje podrške žrtvama krivičnih dela i svedocima u krivičnim postupcima. Osnivanje koordinacionog tela deo je realizacije Akcionog plana vezanog za sprovođenje Strategije za unapređenje položaja žrtava krivičnih dela i svedoka, donesene jula prošle godine.\nVideokonferencijsko svedočenje omogućava zaštitu žrtve i kvalitetniji postupak\nSlučajevi trgovine ljudima u ovoj godini su najbrojniji postupci u Višem sudu u Novom Sadu u kojima su oštećeni dobijali status posebno osetljivih svedoka i mogućnost da svedoče putem video-konferencijske veze u krivičnom postupku. Isti je slučaj i u Višem javnom tužilaštvu u Novom Sadu gde je samo u ovoj godini pokrenuto čak 12 postupaka vezanih za trgovinu ljudima, sa većim brojem oštećenih. To ukazuje da je tokom pandemije korone i u Srbiji i Vojvodini, kao i u svetu, uočen trend povećanja krivičnih dela trgovinom ljudima.\nSa medijima o značaju i načinu funkcionisanja videokonferencijskog svedočenja\nMogućnost svedočenja putem video-linka u krivičnom postupku dobila je svoju praktičnu realizaciju u pravosuđu Republike Srbije od marta 2021. godine, uvođenjem savremene videokonferencijske opreme. Jedan od pet viših sudova u kojima je ova oprema instalirana je i Viši sud u Novom Sadu koji će na vebinaru za medije predstaviti način funkcionisanja videokonferencijskog svedočenja u krivičnim postupcima u ovom sudu.\nEvropski dan žrtava krivičnih dela - Viši sudovi dobili opremu za videokonferencijsko svedočenje žrtava\nEvropski dan žrtava kriminala u Srbiji ove godine obeležava konkretnim pomakom u pogledu zaštite žrtava i svedoka krivičnih dela u okviru sudskog postupka. Prvih pet viših sudova u Srbiji dobilo je video-konferencijsku opremu i posebno opremljene prostorije u kojima će biti omogućeno svedočenje žrtava i svedoka putem audio-video linka.\nZaštita žrtava od sada i videokonferencijskim svedočenjem\nPovodom Evropskog dana žrtava krivičnih dela koji se obeležava 22. februara, Misija OEBS-a u Srbiji i Delegacija EU u Srbiji uručili su opremu za svedočenje žrtava i svedoka putem videokonferencijske veze za pet sudova u celoj zemlji, sa ciljem jačanja nacionalnog sistema podrške žrtvama i svedocima.\nProšle godine 15.933 žene žrtve nasilja u Srbiji\nIstraživanje UN Women o nasilju nad ženama u Srbiji pokazalo je da država ima dobar pravni i institucionalni okvir, ali da je potrebno jačati kapacitete stručnjaka i obezbediti odgovarajuća finansijska sredstva za adekvatan odgovor na slučajeve nasilja, saopštila je danas ta organizacija.\nBroj telefona za prijavu nasilja nad ženama u 5.000 liftova u Beogradu\nSrbija je i ove godine deo globalne kampanje „16 dana aktivizma protiv nasilja nad ženama“ koju svake godine od 25. novembra (Međunarodnog dana borbe protiv nasilja and ženama) do 10.decembra (Dan ljudskih prava) obeležava preko 1.700 organizacija u više od 100 država sveta.\nNema ljudskih prava bez poštovanja prava žena\nPodrška žrtvama u uslovima pandemije\nNasilje u uslovima pandemije predstavlja izuzetan izazov i za pružanje adekvatne podrške žrtvama, a da bi se situacija popravila nužna je intenzivnija saradnja institucija sistema, ali i svih segmenata društva, transparentniji rad, ujednačavanje kriterijuma i povezivanje evidencija, te posebno posvećivanje pažnje položaju žena, dece i drugih posebno osetljivih kategorija žrtava.\nNajmanje 22 žene od početka 2020. godine ubio je partner ili drugi član porodice, a u još pet slučajeva postoji sumnja da se radi o femicidu, podaci su koje je povodom Međunarodnog dana borbe protiv femicida objavila nevladina ogranizacija Autonomni ženski centar.\nPovodom Međunarodnog dana borbe protiv nasilja nad ženama, 25. novembra, generalna sekretarka Saveta Evrope (SE) Marija Pejčinović Burić izjavila je da su zabrane kretanja radi suzbijanja korona virusa uticale na rast nasilja nad ženama i da treba preduzeti korake kako bi se obezbedilo da dom ne postane ponovo mesto straha.\nDeca čine gotovo 60 odsto žrtava trgovine ljudima koje su izložene seksualnoj eksploataciji, saopšteno je iz nevladine organizacije Astra, koja se bavi problemom trgovine ljudima.\nObeleženo 20 godina Sigurne kuće\nU Beogradu je obeleženo dvadeset godina od osnivanja prve Sigurne kuće u Srbiji, a ministarka za rad, zapošljavanje, boračka i socijalna pitanja Darija Kisić Tepavčević poručila je da sve institucije u državi treba da rade kao tim kako bi nasilje u porodici na vreme bilo prepoznato, a počinioci kažnjeni.\nAstra upozorila na porast broja žrtava trgovine ljudima\nPodrška žrtvama – učenje na daljinu\nEkspertski edukativni program projekta „Podrška žrtvama i svedocima krivičnih dela u Srbiji” nastavljen je kroz online obuke za trenere koji će obučavati buduće pružaoce pomoći i podrške žrtvama i svedocima.\nApel ombudsmana: Pregled lekara sudske medicine za žrtve nasilja u porodici\nŽrtvama porodičnog nasilja potrebno je omogući hitan pregled kod lekara sudske medicine, apel je koji je Zaštitnik građana uputio povodom predstavljanja izveštaja o primeni Zakona o sprečavanju nasilja u porodici.\nKomunikacija u doba korone – trening\nPandemija COVID 19 izmenila je život čitavog sveta, a kako fizička distanca postaje jedna od glavnih mera zdravstvene zaštite, komunikacija dobija sve više na značaju. To, međutim, znači da deo „nove normalnosti“ čini sve veće prisustvo komunikacije na daljinu, pa se tome prilagođavaju i svi vidovi aktivnosti.\nZaštita žrtava i video-konferencijskim svedočenjem\nPrvih pet viših sudova u Srbiji uskoro će dobiti savremenu video-konferencijsku opremu koja omogućava svedočenje putem audio-video linka, čime se izbegava sekundarna viktimizacija žrtava i svedoka i njihovo neposredno susretanje sa optuženim pre, tokom i posle glavnog pretresa.\nU izveštajima o nasilju nad ženama mediji otkrivaju identitet žrtava\nUsvojena Nacionalna strategija za ostvarivanje prava žrtava i svedoka\nVlada Srbije usvojila je Nacionalnu strategiju za ostvarivanje prava žrtava i svedoka krivičnih dela za period 2020–2025. godine i Akcioni plan kojim se uređuje način njenog sprovođenja.\nBroj žrtava trgovine ljudima u porastu\nSvetski dan borbe protiv trgovine ljudima obeležila je i crna statistika. U prvom kvartalu 2020. godine identifikovane su 34 žrtve trgovine ljudima, dok je, poređenja radi, tokom čitave 2019. godine identifikovano 39 žrtava iz ove grupe.\nNaslovna strana kao podrška žrtvama porodičnog nasilja\nProblem ubistava žena u porodičnom nasilju aktuelizovala je krajem juna naslovna strana nedeljnog izdanja dnevnog lista „Blic” koju je činio spisak 321 imena i prezimena žena koje su u porodičnom nasilju stradale u Srbiji u poslednjih 10 godina.\nPašalić: U Srbiji nema sistemske torture\nPovodom 26. juna, Međunarodnog dana podrške žrtvama torture, Zaštitnik građana je konstatovao da u Srbiji ne postoji sistemska tortura, već pojedinačni slučajevi, i istakao unapređenje zaštite prava lica lišenih slobode.\nPredstavljena strategija EU u oblasti prava žrtava krivičnih dela\nEvropska komisija je predstavila prvu strategiju EU u oblasti prava žrtava krivičnih dela čiji je cilj obezbediti da se sve žrtve krivičnih dela mogu potpuno pouzdati u svoja prava, nezavisno od toga gde je u EU krivično delo počinjeno. Takođe, na primenu propisa EU o pravima žrtava posebno se podstiču i sve države kandidati i budući kandidati za članstvo u Evropskoj uniji.\nIako je nasilje nad starijima prepoznato kao društveni problem pre 45 godina, kada je 1975. godine prvi put spomenuto u Britanskom naučnom žurnalu kao zlostavljanje bakica (granny battering), svet 15. jun obeležava od 2011. godine kada su Ujedinjene nacije proglasile Dan borbe protiv nasilja nad starijima.\nStrategija za prevenciju nasilja nad decom\nVlada Srbije je usvojila Strategiju za prevenciju i zaštitu dece od nasilja za period od 2020. do 2023. godine. Ovaj novi dokument, realizovan uz podršku Unicefa, akcenat celokupnog delovanja stavlja na sistematski preventivni rad svih institucija, ali i kontrolu realizacije definisanih mera.\nVeć tri godine Srbija obeležava 18. maj kao nacionalni Dan sećanja na žene žrtve nasilja, ali uprkos izmenjenim zakonima i pooštrenim kaznama, još uvek nema razvijen rad na prevenciji, a mediji i dalje u velikoj meri kreiraju atmosferu u kojoj se nasilje toleriše.\nOEBS: Kriza izazvana pandemijom korone utiče i na trgovinu ljudima\nSpecijalni predstavnik i koordinator za borbu protiv trgovine ljudima u izjavi od 02. aprila (CIO.GAL/44/20), istakao je da je uticaj krize COVID-19 na trgovinu ljudima duboko zabrinjavajući. Bez hitne i ciljane akcije, ova zdravstvena i ekonomska kriza preti da postane i kriza trgovine ljudima.\nU prvih šest meseci primene Zakona o besplatnoj pravnoj pomoći, najvećim brojem zahteva građani su tražili pomoć u parničnim i upravnim postupcima, a veliki broj zahteva stigao je i za žrtve nasilja u porodici.\nVažno je prijaviti nasilje i u vanrednom stanju\nNacionalni SOS telefon je u prvom mesecu vanrednog stanja zbog pandemije korona virusa, pozvonio 200 puta. Istovremeno policija beleži upola manje krivičnih dela tokom vanrednog stanja nego prošle godine u martu i aprilu.\nOEBS: Zaštiti žene i decu od porodičnog nasilja i u izolaciji\nBEČ/KOPENHAGEN/VARŠAVA - Organizacija za evropsku bezbednost i saradnju pozvala je danas vlade da preduzmu mere radi zaštite žena i dece imajući u vidu zabrinjavajući porast porodičnog nasilja usled preporuka u mnogim zemljama da se zbog pandemije korona virusa ostane kod kuće i u samoizolaciji.\nMUP reaguje na nasilje bez obzira na vanredne okolnosti\nDržavni sekretar Ministarstva unutrašnjih poslova Biljana Popović - Ivković istakla je večeras da Ministarstvo unutrašnjih poslova postupa u svim slučajevima nasilja u porodici, bez obzira na vanredne okolnosti, i apelovala da se prestane sa širenjem dezinformacija.\nŽene su i dalje dominantne žrtve porodičnog nasilja\nU tri četvrtine slučajeva nasilja u porodici žrtve su žene, pokazuju i poslednji podaci Ministarstva pravde. U januaru ove godine registrovano je 1.750 slučajeva nasilja u porodici, a od početka primene Zakona o sprečavanju nasilja u porodici, koji je stupio na snagu 1. juna 2017, do kraja januara ove godine, razmotreno više od 132.600 slučajeva porodičnog nasilja.\nPodrška žrtvama – trening za buduće držaoce obuka\nVršac - U okviru projekta „Podrška žrtvama i svedocima krivičnih dela u Srbiji” u Vršcu je održan dvodnevni trening za buduće držaoce obuka pružaocima podrške žrtvama i svedocima krivičnih dela.\nEvropski dan žrtava krivičnih dela, 22. februar - „ODNOS PREMA ŽRTVAMA - TEST ZA SVE NAS“\nSmernice za naknadu štete žrtvama predstavljene i u Novom Sadu\nEfikasniji sudski postupci, ostvarenje prava žrtava krivičnih dela i unapređenje sudske prakse u oblasti naknade štete žrtvama krivičnih dela, bile su osnovne teme stručnog skupa koji je u okviru projekta „Podrška žrtvama i svedocima krivičnih dela u Srbiji” održan u Novom Sadu.\nSrbija je četvrtu godinu zaredom deo globalne kampanje „16 dana aktivizma protiv nasilja nad ženama“, čiji je cilj da se celom svetu posebno skrene pažnju na značaj borbe protiv nasilja. Ovo je na početku kampanje, naglasila potpredsednica Vlade Srbije i predsednica Koordinacionog tela za rodnu ravnopravnost Zorana Mihajlović koja se u narandžastom autobusu kampanje od hotela Moskve do Slavije vozila sa šefom Delegacije EU u Srbiji Semom Fabricijem, predstavnicima diplomatskog kora i Agencije UN za rodnu ravnopravnost i osnaživanje žena.\nNarandžasti autobus otvara kampanju protiv nasilja nad ženama\nU okviru kampanje „16 dana aktivizima protiv nasilja nad ženama” od 25. novembra do 10. decembra, ulicama – Beograda, Novog Sada, Niša i Kragujevca kružiće brendirani narandžasti autobusi sa porukama „Otvori oči, prijavi nasilje”, „Možda je i tvoja sestra doživela nasilje”.\nEdukacijom do efikasnijih postupaka za naknadu štete žrtvama\nUnapređenjem sudske prakse žrtve teških krivičnih dela će lakše moći da ostvare pravo na naknadu štete nego što su to činile do sada, kada su najčešće upućivane na dugotrajne parnice. Ovo će obezbediti primena „Smernica za unapređenje sudske prakse u postupcima za naknadu štete žrtvama teških krivičnih dela u krivičnom i parničnom postupku” koje je izradila Radna grupa Vrhovnog kasacionog suda (VKS), a čiju izradu i publikovanje je obezbedila Misija OEBS-a u Srbiji.\nUsklađivanje zakonodavstva sa Direktivom o pravima žrtava\nU skladu sa nacrtom Nacionalne strategije za ostvarivanje prava žrtava i svedoka krivičnih dela i Akcionim planom, Misija OEBS-a u Srbiji je u okviru trogodišnjeg „Podrška žrtvama i svedocima krivičnih dela u Srbiji”, koji finansira Evropska unija, koordinirala i formiranje još dve ekspertske grupe koje će raditi na nacrtima neophodnih izmena i dopuna krivičnopravnih i pravosudnih zakona i pratećih podzakonskih akata.\nZa pola godine identifikovano 65 žrtava trgovine ljudima\nZa prvih šest meseci ove godine u Srbiji je indentifikovano 65 žrtava i potencijalnih žrtava trgovine ljudima, rekla je Tanjugu direktorka Centra za zaštitu žrtava trgovine ljudima Sanja Kljajić. Ona je precizirala da su od toga čak 53 slučaja, u kojima su identifikovane žrtve, te da je u 19 slučajeva u pitanju bila seksualna a u 19 radna eksploatacija.\nŽrtve moraju ostvariti pravdu, uključujući pravo na kompenzaciju, poručuje Generalni sekretar Saveta Evrope. Povodom obeležavanja 13. EU dana borbe protiv trgovine ljudima Evropska komisija poziva države članice da okončaju nekažnjivost trgovaca tako što će pojačati mere prevencije i dovođenje počinilaca pred lice pravde.\nZajedno u borbi protiv ropstva\nTri međunarodne organizacije pozvale su danas sve građane da se priključe borbi protiv modernih vidova ropstva, uoči sutrašnjeg Evropskog dana borbe protiv trgovine ljudima. Ovu izjavu dali su šefovi Međunarodne radničke organizacije (ILO), Međunarodne organizacije za migraciju (IOM) i OEBS-a.\nPredstavljanje smernica za unapređenje sudske prakse u postupcima za naknadu štete žrtvama krivičnih dela\nMogućnost ostvarivanja prava na naknadu štete u krivičnom postupku predstavlja jedan od preduslova za uspostavljanje krivičnopravnog sistema fokusiranog na potrebe žrtava krivičnih dela. Zato je značajna pažnja na ovogodišnjim „Sudijskim danima“, godišnjem savetovanju sudija Republike Srbije, bila posvećena i predstavljanju „Smernica za unаprеđеnjе sudskе prаksе u pоstupcimа zа nаknаdu štеtе žrtvаmа tеških krivičnih dеlа u krivičnоm pоstupku“.\nZakon o besplatnoj pravnoj pomoći danas je stupio na snagu i korisnici socijalne pomoći ili dečjeg dodatka, pripadnici ranjivih grupa – izbeglice, žrtve nasilja, žrtve trgovine ljudima, moći će da dobiju pomoć koja će biti plaćena iz budžeta.\n„Sudijski dani” o pravosuđu danas\nGodišnje savetovanje sudija Republike Srbije „Sudijski dani - 2019“ održaće se u organizaciji Vrhovnog kasacionog suda od 10. do 12. oktobra 2019. godine u Vrnjačkoj Banji. Teme Savetovanja su: Pravosuđe danas, Zakoni i njihova primena i Aktuelna sporna pitanja u sudskoj praksi.\nU novoj školskoj godini 74 savetnika za zaštitu od nasilja u školama\nMinistarstvo prosvete, nauke i tehnološkog razvoja najavilo je da će od nove školske godine angažovati 74 savetnika za zaštitu od nasilja u školama. Ovi savetnici će proći dodatnu obuku o propisima i procedurama u oblasti zaštite od nasilja, prava, odgovornosti i obaveze zaposlenih i dece, odnosno učenika i roditelja.\nNiška policija osnažuje žrtve da prijave porodično nasilje\nU cilju osnaživanja žrtava da prepoznaju i prijave porodično nasilje Policijska uprava u Nišu počela je tromesečnu akciju „Reci NE nasilju u porodici”.\nŠesnaest žrtava trgovine ljudima, polovina maloletnice\nU prvoj polovini ove godine u Srbiji je registrovano šesnaest žrtava trgovine ljudima, među njima osam maloletnica, koje su bile žrtve seksualne eksploatacije i prinudnih brakova, saopštio je „IBS SA - Biro za borbu protiv trgovine ljudima”.\nSrbija ima spremnu Strategiju za zaštitu žrtava krivičnih dela\nU Evropi godišnje 75 miliona ljudi postaju žrtve nasilnika, silovatelja, pljačkaša. Svaka žrtva koja dobije podršku i šansu da nastavi život sa što manje posledica, kažu stručnjaci, i zato je država u obavezi da obezbedi sistem podrške žrtvama. Srbija ima spremnu Strategiju za zaštitu žrtava i svedoka krivičnih dela, a pripremljen je i predlog akcionog plana za prve tri godine srpovođenja strategije.\nTreća medijska radionica o unapređenju prava žrtava\nNiš - „Od januara 2012. godine do maja 2019. godine SOS telefon u Srbiji je primio 36 770 poziva od strane 5589 klijenata koji su prijavili neki vid trgovine ljudima i zlostavljanja. Postupajući po tim pozivima identifikovano je 504 žrtava trgovine ljudima. Od tog broja 34 posto bila su deca” – ovo su neki od podataka koje je iznela Marija Anđelković direktorka nevladine organizacije „Astra” na medijskoj radionici koju je u Nišu, u okviru projekta „Podrška žrtvama i svedocima krivičnih dela u Srbiji” organizovala Misija OEBS-a u Srbiji.\nBrisel - Najnovije istraživanje OEBS-a pokazuje da je 70 procenata žena sa teritorije Zapadnog Balkana, Moldavije i Ukrajine doživelo neki oblik nasilja. „Gotovo polovina žena u Srbiji je izložena nekom vidu nasilja”, kaže Marija Babović, profesor Univerziteta u Beogradu.\nSenzacionalističko izveštavanje je opasnost od ponovne viktimizacije žrtava\nNovi Sad - Pored informativne mediji imaju i značajnu edukativnu ulogu, a od načina izveštavanja u velikoj meri zavisi i senzibilizacija javnosti. Upravo zato važan deo sprovođenja projekta „Podrška žrtvama i svedocima krivičnih dela u Srbiji” predstavlja i razvoj saradnje sa medijima, ali i unapređenje njihovih znanja o pravima i podršci žrtvama. U tom cilju, posle seminara u Beogradu, druga medijska radionica održana je u Novom Sadu, a prisustvovali su joj predstavnici medija iz više gradova u Vojvodini.\nProfesionalno izveštavanje važan vid podrške žrtvama\nBeograd - Poznavanje prava žrtava, uključujući i pravo na podršku, prvi je korak ka njihovom ostvarenju i u tome je uloga medija veoma važna – jedna je od poruka prve medijske radionice o unapređenju izveštavanja o žrtvama i svedocima krivičnih dela, koja je u okviru projekta „Podrška žrtvama i svedocima krivičnih dela u Srbiji” održana u Beogradu.\nIstraživanje OEBS predstavljeno u Srbiji: Za trećinu žena nasilje u porodici privatna stvar\nBeograd - Oko 85 odsto žena u Srbiji smatra da je nasilje nad ženama uobičajena pojava i da je učestalo, a za skoro trećinu (29 odsto) nasilje u porodici je privatna stvar koju treba rešavati u okviru porodice, pokazalo je istraživanje OEBS-a o dobrobiti i bezbednosti žena u jugoistočnoj i istočnoj Evropi koje je danas predstavljeno u Beogradu.\nDržavni sekretar Ministarstva unutrašnjih poslova Biljana Popović Ivković najavila je da će u okviru projekta „Unapređenje bezbednosti žena u Srbiji“ biti uvedena nova mera zaštite žrtava porodičnog nasilja – sistem narukvica za žrtve i počinioce nasilja, saopšteno je iz MUP-a Srbije.\nOEBS: Svaka druga žena u Srbiji izložena psihičkom nasilju\nUnaprediti položaj žrtava\nMisija OEBS-a u Srbiji, Ministarstvo pravde i Delegacija EU obeležili su Evropski dan žrtava kriminala organizovanjem stručne konferencije na kojoj je predstavljen radni tekst nacrta „Nacionalne strategije za unapređenje položaja žrtava i svedoka krivičnih dela 2019 - 2025”.\nU podršci žrtvama mediji imaju važnu ulogu\nPoznavanje prava, prvi je korak ka njihovom ostvarenju, zbog čega je uloga medija izuzetno značajna i u pogledu osnaživanja položaja i prava žrtava i svedoka krivičnih dela – poruka je koju su članovi radne grupe projekta „Podrška žrtvama i svedocima krivičnih dela u Srbiji” preneli predstavnicima medija u Srbiji.\nU Srbiji svake godine oko 1.500 ljudi izvrši samoubistvo, što našu zemlju svrstava na 13. mesto u Evropi, a kako bi se spasili ljudski životi u Klinici za psihijatrijske bolesti „Dr Laza Lazarević“, otvorena je Nacionalna SOS linija za prevenciju suicida.\nNa telefonski broj 011/7777-000, mogu se javiti oni koji pomišljaju na samoubistvo ili njihova porodica, a sa njima će razgovarati psihijatri, psiholozi, socijalni radnici.\nOtvorena nacionalna SOS linija za žene žrtve nasilja\nNacionalna SOS linija 0800 – 222 003 od danas je 24 sata na usluzi svim ženama žrtvama nasilja o kojima će nakon poziva brinuti sve nadležne državne službe do potpunog izlaska iz krizne situacije.\nUpoznavanje sa švedskim modelom podrške žrtvama\nČlanovi Radne grupe za izradu Nacionalne strategija za podršku žrtvama i svedocima boravili su početkom decembra u Švedskoj, kako bi se upoznali sa funkcionisanjem jednog od najrazvijenijih sveobuhvatnih sistema u ovoj oblasti.\nEvropski dan borbe protiv trgovine ljudima danas se i u Srbiji obeležava nizom aktivnosti kojima je cilj da javnost Srbije upoznaju sa podacima, trendovima i načinima na kojima se može doprineti otkrivanju i sprečavanju trgovine ljudima.\nPodrška žrtvama i svedocima na „Sudijskim danima”\nProjekat „Podrška žrtvama i svedocima krivičnih dela u Srbiji” predstavljen je i na godišnjem skupu „Sudijski dani”, koji je u Vrnjačkoj Banji okupio 1500 sudija iz cele Srbije.\nCilj ovog trogodišnjeg projekta je uspostavljanje sveobuhvatnog nacionalnog sistema podrške žrtvama i svedocima, sa 1, 5 miliona evra finansira ga Evropska unija, a sprovodi Misija OEBS-a u Srbiji.\nPočeli „Sudijski dani 2018”\nGodišnje, trodnevno savetovanje sudija u Srbiji „Sudijski dani 2018" u organizaciji Vrhovnog kasacionionog suda, počelo je danas u Vrnjačkoj Banji. Predsednik Vrhovnog kasacionog suda Dragomir Milojević poručio je sudijama da je efikasnost u radu i rešavanje predmeta u razumnom roku osnovni za poštovanje osnovnih prava.\nOtvara se prvo prihvatilište za žrtve trgovine ljudima\nSrbija planira da ove godine otvori prvo Prihvatilište za urgentni smeštaj žrtava trgovine ljudima za šta su obezbeđena sredstva i odgovarajući prostor, saopštilo je Ministarstvo za rad, a povodom 30. jula, Svetskog dana borbe protiv trgovine ljudima organizovan je okrugli sto na temu saradnje državnih organa u zaštiti prava žrtava.\n„Oslikavanje slobode" na Dan borbe protiv trgovine ljudima\nPovodom Svetskog dana borbe protiv trgovine ljudima, koji se obeležava danas, nevladina organizacija Astra započela je akciju „Oslikavanje slobode", kako bi informisala lokalne zajednice o postojanju trgovine ljudima u Srbiji, oblicima eksploatacije i načinima prevencije.\nOd 30 osoba u porodičnom nasilju usmrćene 23 žene\nU toku 2018. godine u okviru porodičnog nasilja ubijeno je ukupno 30 osoba, od čega su 23 žene, a samo u tri slučaja je bilo prijava policiji za nasilje u porodici” – kaže šef Odseka za prevenciju porodičnog nasilja MUP-a Stana Pantelić. U osam slučajeva žene su ubijene nožem, sedam puta uz upotrebu fizičke snage, u tri slučaja je korišćen čvrsti predmet, a u četiri slučaja žene su ubijene vatrenim oružjem, od čega je čak tri oružja bilo u ilegalnom posedu, podaci su Ministarstva unutrašnjih poslova (MUP) Srbije.\nPredstavnici civilnog društva u UO Projekta „Podrška žrtvama i svedocima“\nČlanovi Upravnog odbora Projekta „Podrška žrtvama i svedocima krivičnih dela u Srbiji“ postali su i predstavnici organizacija civilnog društva. Projekat sprovodi Ministarstvo pravde, u saradnji sa Misijom OEBS-a u Srbiji i uz podršku Evropske unije. Cilj projekta je da se omogući uspostavljanje nacionalne mreže službi za podršku žrtvama i svedocima krivičnih dela, kao dela krivičnopravnog sistema u Republici Srbiji. Jedna od najvažnijih aktivnosti jeste izrada Nacionalne strategije za ostvarivanje prava žrtava i svedoka krivičnih dela i pratećeg akcionog plana za sprovođenje Strategije.\nPočeo proces izrade Nacionalne strategije o pravima žrtava i svedoka\nMinistarstvo pravde Republike Srbije otpočelo je rad na izradi Nacionalne strategije za ostvarivanje prava žrtava i svedoka krivičnih dela prvim sastankom Radne grupe na kome su razmotreni svi strateški dokumenti, izveštaji i preporuke u vezi sa aktuelnim stanjem u ovoj oblasti, kao i međunarodna regulativa koja će predstavljati smernice u daljem radu.\nJavni poziv OCD za predlaganje kandidata za članstvo u Upravnom odboru projekta „Podrška žrtvama i svedocima krivičnih dela u Srbiji"\nKancelarija za saradnju sa civilnim društvom i Ministarstvo pravde upućuju Javni poziv organizacijama civilnog društva za predlaganje kandidata za članstvo u Upravnom odboru projekta „Podrška žrtvama i svedocima krivičnih dela u Srbiji", koji zajednički realizuju Ministarstvo pravde i Misija OEBS u Srbiji, uz finansijsku podršku Evropske unije.\nU proseku na svakih 10 dana je ubijena po jedna žena, a od svih njih je samo 10 odsto zatražilo pomoć ili prijavilo nasilje, navela je Lončar na Konferenciji „Partnerstvom u borbi protiv trgovine ljudima i svih oblika rodno-zasnovanog nasilja" koja je održana u ambasadi Francuske.\nVladavina prava je stalna obaveza\nVladavina prava je osnovno opredeljenje Srbije i ona predstavlja stalnu obavezu čitavog sistema, a ne samo pravosuđa, istakao je predsenik Srbije Aleksandar Vučić, otvarajući konferenciju posvećenu obeležavanju početka projekta „Podrška žrtvama i svedocima krivičnih dela u Srbiji“.\nU obezbeđivanju podrške žrtvama već sada možemo više\nPredstavnici sudova, tužilaštava i policije su u radnom delu konferencije „Podrška žrtvama i svedocima krivičnih dela u Srbiji“ podelili dosadašnja iskustva i rezultate rada u ovoj oblasti, a više od 150 prisutnih stručnjaka iz različitih delova Srbije koji se neposredno bave pitanjem podrške žrtvama i svedocima, detaljno je upoznato sa ciljevima i komponentama Projekta.


Vučić i prva reakcija na kandidaturu Nikolića - iBalkan.net\nBeograd– objavljeno u kategoriji “Vijesti- Region” 16. 02. 2017. 10: 52- Vučić i prva reakcija na kandidaturu Nikolića. Tomislav Nikolić je sinoć, tokom proslave svog 65. rođendana, odlučio da se kandiduje na predsjedničkim izborima, što je u javnosti odjeknulo kao bomba, s obzirom da je predsjedništvo SNS jednoglasno odlučilo da predloži Aleksandra Vučića.\nVučić je ostao bez riječi, ali je jasno reagovao prvi potpredsjednik Vlade Ivica Dačić…\nNakon što se ova informacija proširila, neki od medija su uspjeli da stupi u kontakt sa predsednikom SNS i premijerom Aleksandrom Vučićem i, na pitanje o kandidaturi Tomislava Nikolića, Vučić je ćutao i nije dao nikakav komentar, prenosi ova agencija.\nViše puta sam isticao da je za Srbiju najbolje da se sačuva politicka stabilnost putem kandidature čoveka koji uživa najveću podršku naroda, a to je nesumnjivo Vučić- rekao je Dačić za Tanjug.\nDačić je istakao da će, ako se Nikolić zaista kandiduje protiv Vučića, on licno i ceo SPS, kao i Dragan Marković Palma i JS, jos snažnije podržati Aleksandra Vučića.\n– Jedino logično I racionalno je da kandidat bude onaj koji će pobediti, sa ili bez Nikolića, svejedno. A šta će uraditi Nikolić bez Vučića, I to je jasno, ništa, samo će pomoći onima koji su protiv Vučića. I to bezuspešno- zaključio je Dačić.\nSa predsednikom SNS-a i premijerom Aleksandrom Vučićem u kontakt je stupio “Tanjug”, a na pitanje o kandidaturi Tomislava Nikolića, Vučić je ćutao i nije dao nikakav komentar.\nPodršku Vučićevoj kandidaturi potvrdio je i predsednik Socijaldemokratske partije Srbije Rasim Ljajić, kao i lider Pokreta socijalista koji je rekao da će, ako se Tomislav Nikolić zaista kandiduje, “biti jasno da Vučića izdaju političari ali da uz njega ostaje Srbija”.\nI potpredsednica Vlade Srbije i članica Predsedništva SNS-a Zorana Mihajlović je komentarisala pisanja medija da će se Nikolić kandidovati na predsedničkim izborima. “Ne želim da verujem da će se Tomislav Nikolić okrenuti protiv Srbije, SNS-a i Aleksandra Vučića”, rekla je Mihajlovićeva.\nAleksanadr Vučić kandidatura kandidatura Nikolića Nikolic prva reakcija reakcija na kandidaturu Tomislav Nikolić Vucic\nTIKA u BiH: kurs o borbi protiv krađe automobila


Vučić: Srbija će primiti jedan broj migranata, "evropskiji" smo od Evrope\nPremijer Srbije Aleksandar Vučić objavio je na svom Tviter nalogu informaciju da će Srbija prihvatiti određen broj migranata.\n"Srbija će prihvatiti jedan broj migranata. Po ovome smo više Evropljani od nekih drugih. Mi ne gradimo ograde", napisao je premijer na svom zvaničnom profilu na Tviteru.\nPremijer je na Tviteru dodao i da je Srbija prva zemlja koja registruje migrante, ističući da u našoj zemlji postoje prihvatni centri u kojima se pružaju medicinska pomoć i hrana.\nSrbija i njeni građani "evropskiji" su od samih Evropljana po pitanju migrantske krize, izjavio je danas premijer Srbije i istakao da je našša zemlja spremna da preuzme svoj deo odgovornosti u okviru zajedničkog, sveobuhvatnog reššenja.\nVučić je, na Strateškom forumu u Bledu, na panelu "Novi globalni poredak: konfrontacija ili partnerstvo", kritikovao sporost sa kojom se Evropa suočila i reagovala na migrantsku krizu, te ukazao da se na takozvano sveobuhvatno rešenje čeka već šest meseci.\nPremijer Vucić i generalni sekretar OEBS-a Lamberto Zanijer (levo)\n"Suočeni smo sa zidovima. Istovremeno, mi smo prva zemlja koja registruje migrante. Oni ne bivaju registrovani u Grčkoj, a mi smo uspostavili prihvatni centar u Preševu i činomo sve da nahranimo izbeglice, a uspostavićemo i prihvatni centar u Beogradu, koji je na njihovom daljem putu", objasnio je Vučić.\n"Iako Srbija nije članica EU, a strateški joj je cilj članstvo, spremni smo da preuzmemo naš deo odgovornosti. Srbija nije podigla zidove i bodljikave žice. To bi bilo lako za nas, a vi u EU ste ćutali kada se zid podizao", kritikovao je Vučić.\nPrema njegovim rečima, potrebno je da EU usvoji sveobuhvatno rešenje, a Srbija će preuzeti svoj deo odgovornosti.\nVučić je istakao da veruje da će EU usvojiti sveobuhvatno rešenje, ali je ukazao da se na to čeka već šest meseci.\nNakon što je čuo nemačku kancelarku Angelu Merkel i šefa austrijske diplomatije Sebastijana Kurca nedavno u Beču, on je, rekao je, uveren da će EU uskoro izaći sa tim rešenjem.\nVučić smatra da je Evropi trebalo previšše vremena da reaguje, podsećajući da je mnogo diskustovano o raznim krizama, kao što su sirijska, ukrajinska i druge, a da nijedan problem nije rešen.\n"Mi smo za partnerstvo, i potrebno je više partnerstva, a ne manje", podvukao je srpski premijer ukazujući da neki deluju suviše egoistoično.\nIstovremeno je podsetio da u Srbiji postoje "glupi ljudi", koji su hteli da organizuju skupove protiv izbeglica, a da to policija nije dozvolila.\nPredsednik Evropskog saveta Donald Tusk, premijer Srbije i izaslanik generalnog sekretara UN Kristijan Fris Bah\n"Veoma je demokratski da sačuvate svoju zemlju od ekstremista, fašista ili kojih god. Ne želimo da takve ljude vidimo u demokratskim društvima. Izbeglice dolaze na Balkan ne da nas ubiju, okupiraju ili bilo šta drugo, već da bi pobegli od rata", ukazao je on pravdajući odluku o zabrani demonstracija protiv izbeglica u Srbiji.\n"Moramo preuzeti odgovornost u svoje ruke, a ne da činimo samo ono što se građanima sviđa. Ja ću tako, sviđalo se to nekom ili ne, za dva dana posetiti ponovo izbeglice u Srbiji, i za nedelju dana ponovo", poručio je on u vezi odgovornosti lidera, koji su, kao i on, izabrani da rade u korist zemlje.\nZa svoje izjave vezane za aktuelnu izbegličku krizu premijer Vučić je u više navrata dobio aplauz.\nVučić je izrazio nadu da će EU biti svesna da je bolje da se suoči sa konkretnim pitanjima, a tako i izazovima na zapadnom Balkanu.\nOn je ukazao da su veliki ratovi počinjali u regionu zapadnog Balkana, a ne u Ukrajini, koja je u fokusu, a za čije rešavanje nije optimista.\n"Nadam se da ćemo biti u stanju da za par godina izgradimo stabilna partnerstva", naglasio je on.\nVučić je rekao da je, kada je reč o mladim generacijama, pesimističan, jer su spremni da ponovo pokazuju svoje mišiće, jer se ne sećaju prošlog vremena Miloševića i ranijeg doba, zbog čega su Beograd i Tirana odlučile da osnuju kancelariju za mlade.\n"Sve što se dešava u BiH me više brine nego albansko-srpski odnosi", naglasio je Vučić učestvujući na panelu na kojem su govorili predsednik Slovenije Borut Pahor, predsednica Hrvatske Kolinda Grabar Kitarović, premijer Luksemburga Gzavije Betel, kao i predstavnik generalnog sekretara UN Kristijan Fris Bah, generalni sekretar OEBS Lamberto Zanijer.\nOn je, nakon učešća na panelu Strateškog foruma u Bledu, rekao da ni veceras nije došao da moli za bilo šta u ime Srbije, zemlje koja je spremna da preuzme svoju dužnost da se njeni građani ponašaju kao ljudi prema migrantima.\nZa nas je važno da EU napravi strateiju, ne samo dnevnu taktiku", poručio je Vučić.\nMi kao zemlja koja nije članica EU, koja tek otvara poglavlja, kako je naglasio, spremni smo da preuzmemo deo odgovornosti, ali EU mora reći šta je strateški cilj.\n"Ne mogu svi da puštaju migrante, a da Srbija, iako smo u najboljem slučaju tek treća ili peta zemlja kroz koju oni prolaze, bude prva koja ih registruje. Mi smo jedini koji ih pregledmao, uzimamo otiske", kritikovao je Vučić.\nOn je poručio EU da treba da nađe strategiju i pokaže kako treba da se ponaša evropski.\nVučić je kazao da ne prihvata objašnjenja da neko ne može to da učini zbog svog biračkog tela, istakavši da je dobio najviše negativnih komentara posle posete migrantima u beogradskom parku, ali da će i dalje posećivati izbeglice.\n"Mi ćemo da gradimo novi prihvatni centar u Beogradu, još jedan u Presevu i verovatno jedan na severu zemlje. To će da poveća naše obaveze", kazao je premijer.\nOn je istakao da neće da o izbeglicama govori na ružan način, jer smo imali stotine hiljada izbeglica i zna kako to izgleda.\n"Moj otac je 1941. samo zato što mu je majka izbegla slučajno rodjen kod nas. Sada treba ja na tim ljudima da se iživljavam", istakao je Vučić.\nPrema njegovim rečima neophodno je u ovoj situaciji doneti "mušku odluku", navodeći kao primer zabranu održavanja skupa desničara protiv izbeglica u Srbiji.\n"Žalite se kome god hoćete. U našoj zemlji to ne možete da radite, da držite mitinge, da se iživljavate na ljudima i učite decu da mrze", poručio je Vučić.\n"Za rešavanje globalnih problema, poput izbegličke krize, potrebna je intenzivnija saradnja svih", rekao je Vučić.\nSrpski premijer završio je jednodnevni boravak na Bledu u Sloveniji radnom večerom sa predsednikom Slovenije Borutom Pahorom.\nKako se navodi, Vučić i Pahor su tokom radne večere u državnoj vili Zlatorog na Bledu razgovarali i o evropskom putu Srbije i regionalnoj saradnji.


Press konferencija premijerke Bosansko-podrinjskog kantona Goražde\nZa podršku projektima nižih nivoa vlasti u budžetu Bosansko-podrinjskog kantona Goražde za 2020.godinu planiran je iznos od 320.000 KM. Prema riječima premijerke Bosansko-podrinjskog kantona Goražde Aide Obuće, odlukama Vlade BPK Goražde sa ekonomskog koda 614 100 Tekući transferi drugim nivoima vlasti Vlada BPK Goražde uglavnom su podržani infrastrukturni projekti lokalnih zajednica u sastavu BPK Goražde.\n„Za projekat Grada Goražde „Razvoj infrastrukture omladinskog nogometa/fudbal kroz širu društvenu zajednicu“ izdvojeno je 70.000 KM te 80.000 KM za projekat „Pomoć sportskim klubovima s područja Grada Goražde za učešće u redovnom sistemu takmičenja“. 56.000 KM izdvojeno je za projekat „Izvođenje termofasada na zgradi u ulici 1. slavne višegradske brigade“, dok je 20.000 KM izdvojeno za projekat „Formiranje izolatorija u Đačkom domu Goražde“. Kada je riječ o projektu Općine Pale u FBiH, 40.000 KM izdvojeno je za projekat „Poboljšanje kvaliteta života lokalnog stanovništva izgradnjom mosta u naselju Lunje“, a za realizaciju projekata u Općini Foča u FBiH 20.000 KM dato je za realizaciju projekta „Smanjenje siromaštva jačanjem lanaca vrijednosti u proizvodnji voća i povrća“ te 5.000 KM za projekat „Pomoć u opstanku nogometnog sporta na području Foča u FBiH“.\nVeć smo počeli sa finansijskom realizacijom ovih odluka i ja se nadam da ćemo u skladu sa našim finansijskim mogućnostima i punjenju budžeta BPK-a Goražde sve ove odluke realizirati do 31.12.2020.godine“-ističe premijerka BPK Goražde Aida Obuća.


Kacin: EU nije tražila priznanje Kosova | Autonomija\nKacin: EU nije tražila priznanje Kosova\nOd Srbije se jedino traži, tvrdi on, da omogući slobodan protok ljudi, roba i usluga ideja i kapitala što je osnovni princip EU\nEvropska unija nije tražila od Srbije da prizna Kosovo da bi dobila status kandidata za ulatzak u EU, tvrdi izvestilac Evropskog parlamenta za Srbiju Jelko Kacin.\n“Evropski parlament ne raspolaže ni sa kakvom informacijom da je Evropska komisija od Srbije tražila priznanje Kosova. Iza te izjave stojim. Ni jedna druga zemlja, članica EU, ne može jednostrano nešto tako tražiti od Srbije”, rekao je Kacin za Radio Slobodna Evropa.\nOn smatra da je izjava ministra unutrašnjih poslova Ivice Dačića, a nakon nje i predsednika Srbije Borisa Tadića da je priznanje Kosova uslov za dobijanje statusa kandidata, izrečena za unutrašnjopolitičke potrebe u predizbornoj kampanji.\nOd Srbije se jedino traži, tvrdi on, da omogući slobodan protok ljudi, roba i usluga ideja i kapitala što je osnovni princip EU. Barikade i blokade ne mogu biti odgovor za izazove koji stoje pred Srbijom do marta kada će savet ponovo razmatrati dodeljivanje statusa kandidata Srbiji, naveo je Kacin.\nLDP: Opravdanja za neuspehe\nI predsednik Liberalno-demokratske partije Čedomir Jovanović tvrdi da nikakvi novi uslovi za kandidaturu nisu iskrsli u poslednji trenutak.\nOn smatra da srpski političari građanima nude opravdanje o izmišljenim novim uslovima i preprekama iz Evrope u zamenu za neuspeh politike evropskih integracija.\n„Nema nikakvih novih zahteva iz EU, uslovi za kandidaturu su bili poznati odavno, a posebno ih je u Beogradu razjasnila nemačka kancelarka još u avgustu. Od tada je bilo jasno da Beograd mora da obezbedi da se život na severu Kosova odvija mirno i normalno, a da se u međuvremenu postignu i efikasno realizuju svi dogovori iz briselskog dijaloga“, naveo je Jovanović u pisanoj izjavi.\nOn je ocenio da je sebično da se razlozi za sopstveni politički neuspeh traže izmišljanjem navodnih neprihvatljivih zahteva Evrope i dodao da je vlast u Beogradu posle 9. decembra počela kampanju definitivnog napuštanja kursa evropskih integracija.\n„Ako je tako, onda oni koji nisu uspeli da zemlju dovedu ni do statusa kandidata, to jasno treba da saopšte građanima i pruže im priliku da se o budućoj politici Srbije, naročito prema Evropskoj uniji i Kosovu, slobodno izjasne na fer izborima“, naveo je Jovanović.\nOn je dodao da građanima treba dati mogućnost da izaberu između budućnosti koje im se nude, odnosno između „kosovsko-evropskih fraza i crvenih linija“ i potpunog preokreta i suočavanja sa svim problemima.


Kosint 2020 Puštanje u rad projekta "Kosovska inicijativa za integraciju 2020 – KOSINT 2020"\nNaslovnaVestiPuštanje u rad projekta "Kosovska inicijativa za integraciju 2020 – KOSINT 2020"\nPuštanje u rad projekta "Kosovska inicijativa za integraciju 2020 – KOSINT 2020"\nDogađaj povodom puštanja u rad projekta „Kosovska inicijativa za integraciju 2020 – KOSINT 2020“ održan je 09.03.2017. god. Događaju povodom puštanja u rad projekta KOSINT 2020 prisustvovale su domaće i strane organizacije, predstavnici civilnog društva i institucija centralne i lokalne uprave.\nDirektor Kancelarije za dobro upravljanje, Habit Hajredini, zajedno sa predstavnicima Ministarstva rada i socijalne zaštite, Gani Ismailj, kao i predstavnici Ministarstva obrazovanja, nauke i tehnologije, Merdžan Osmani, izrazili su podršku za projekat KOSINT 2020 obećavajući tesnu saradnju u toku realizacije projekta.\nProjekat KOSINT 2020 finansira Kancelarija za romske inicijative (RIO) u okviru Fondacija otvorenog društva (OSF), a realizuje ga Kosovski centar za obrazovanje (KEC), u saradnji sa organizacijama Balkan Sunflowers Kosova (BSFK), Roma & Ashkalia Documentation Center (RADC) i Syri i Vizionit (SiV).\nProjekat KOSINT 2020 uspostavljen je kao neformalna mreža koja obuhvata predstavnike četiri organizacija partnera u realizaciji i pet nevladinih organizacija civilnog društva koje rade sa zajednicama Roma, Aškalija i Egipćana u oblasti obrazovanja i zapošljavanja, kao i na unapređenju pristupa uslugama socijalne zaštite.\nIzgradnja kapaciteta organizacija civilnog društva da učestvuju u praćenju reformi, razvoju politike i planiranja budžeta;\nPraćenje sektorskih reformi u oblasti obrazovanja, zapošljavanja i socijalne zaštite, u okviru obaveza vlade da obezbedi inkluziju zajednica Roma, Aškalija i Egipćana.\nIzrada politike i zalaganje preko uticaja organizacija civilnog društva na reformu politike u oblasti obrazovanja, zapošljavanja i socijalne zaštite, u najboljem interesu zajednica Roma, Aškalija i Egipćana.


Vučić ponovo vanredno unapredio glavnog srpskog špijuna u VBA: Sad je general-major! | Kosova.info\nDom|Najnovije|Vučić ponovo vanredno unapredio glavnog srpskog špijuna u VBA: Sad je general-major!\nDirektor Vojno-bezbednosne agencije brigadni general Đuro Jovanić. Foto: NovaS\nDirektor Vojno-bezbednosne agencije brigadni general Đuro Jovanić ukazom predsednika Srbije Aleksandra Vučića vanredno je unapređen u general-majora, čime je njegovo neobjašnjivo napredovanje nastavljeno.\nJovanić je vanredno unapređen sredinom februara ove godine, a čin general-majora „preuzeo“ je krajem meseca, što je u medijima u susednoj Srbiji prošlo totalno neopaženo javlja NovaS.\nInače, kako je Nova.rs pisala Jovanićevo ime posebno je zanimljivo jer je uspeo da za svega četiri godine napreduje od čina kapetana do pukovnika.\nReč je o oficiru kojeg predstavnici Vojnog sindikata optužuju da stoji iza prisluškivanja njihovih članova.\nKrajem septembra prošle godine, na to je ukazala i potpredsednica SSP Marinika Tepić, koja je navela da se Jovanić u prethodnom periodu trudio da ostane van očiju javnosti, te da je predsednik Srbije, Aleksandar Vučić, zaslužan za njegov uspon.\n„On mu je bio lični pratilac, zadužen za bezbednost od 2012. godine, kad je Vučić postao ministar odbrane, a danas je dogurao do direktora VBA. Na tom putu Jovanić je tri puta unapređen mimo propisa. A nedavno je takođe, mimo propisa, dobio stan od gotovo 100 kvadrata“, izjavila je tada Tepić.\nVojni sindikat Srbije (VSS) uputio je pre toga predstavku inspektoru vojnih službi bezbednosti, u kojoj je tražio da se ispita rad direktora VBA, odnosno zašto su resursi te vojne službe bezbednosti korišćeni za tajno praćenje aktivnosti sindikata, njegovih članova i članova njihovih porodica.\nIz ovog sindikata su rekli da je na njihovu adresu stigla i pritužba na postupak dodele službenog stana u Jovaniću u kojoj se navodi da mu je prethodni ministar odbrane, Aleksandar Vulin, pred odlazak sa dužnosti, pod sumnjivim okolnostima i suprotno propisima, ekspresno dodelio stan preko reda i van rang liste.\n“Zakonom o Vojsci Srbije propisano je vreme koje vojno lice, u konkretnom slučaju oficir, treba da nosi neki čin, kao i kada redovno ili vanredno može biti unapređeno u viši čin. Da bi jedan oficir napredovao od čina kapetana do pukovnika, po zakonu u redovnim okolnostima treba da prođe najmanje 15 godina. Da bi bio vanredno unapređen mora da je učinio neko herojsko delo ili delo od posebnog značaja za Vojsku ili državu i da je proveo u činu najmanje polovinu vremena propisanog za nošenje tog čina“, navodi on.\nNovica Antić Foto: Vojni sindikat Srbije\n“Ako uzmemo u obzir da o stanjima u službi oficira čina od majora do pukovnika odlučuje ministar, onda je jasno ko je najodgovorniji što je on danas najmlađi general u istoriji VS, koji je od upravnika vojničkog restorana u Somboru do generala kontraobaveštajne službe u kojoj nema ni dana radnog staža, stigao za svega 15 godina. Dok veliki broj oficira i podoficira Vojske Srbije jedan čin nosi po 15 godina, Jovanić je za to vreme bio 4 puta nezakonito vanredno unapređen“, upozorio je Antić prošle godine.


Registracija automobila > Registracija automobila > Koliko će nas u 2020. koštati registracija automobila?\nZbog uvećanja lokalnih taksi, registracija u 2020. godini će poskupeti, ali neznatno.Direktor Komiteta za bezbednost saobraćaja Damir Okanović kaže za RTS da će to poskupljenje u proseku iznositi 60 dinara.\nVlada Srbije objavila je usklađene najviše iznose lokalne komunalne takse za vozila koje će od januara, prilikom registracije, biti povećane od 10 do 60 dinara, u zavisnosti od kategorije vozila. Najveće povećanje je za putnička vozila sa zapreminom motora većom od 3.000 kubika i taksa će iznositi 5.800 dinara umesto 5.740 dinara.\nReč je lokalnim komunalnim taksama i u zavisnosti od grada do grada biće različita cena, odnosno različit stepen poskupljenja. Direktor Komiteta za bezbednost saobraćaja Damir Okanović kaže da su vozači u Srbiji u prethodnih deset godina imali dosta nameta.\nPrema njegovim rečima, starost voznog parka Srbije je negde oko 16, 17 godina, u zavisnosti od regiona do regiona. Ne proizvode se više automobili kao što su „golf dvojka“, da traju 30 ili 40 godina, navodi Okanović i dodaje da se sada automobili proizvode tako da traju osam godina.


Smederevo čeka partnera Železare – Semendria\n08. decembar 2012. PRIVREDA – Izvor: Agencija Tanjug – Skoro godinu dana nakon odlaska američkog Ju es stila iz Železare Smederevo u gradu se oseća velika ekonomska kriza.\nA svi nade polažu u dolazak novog strateškog partnera i očekuju da će oživeti smederevsku privredu i pokrenuti novi investicioni ciklus.\nGradonačelnica Smedereva Jasna Avramović rekla je da grad pažljivo prati pregovore između potencijalnog strateškog partnera – ruskog “Uralvagonzavoda” – i predstavnika Vlade Srbije.\n“Naša privreda stoji na ‘Železari Smederevo’ i dolazak novog strateškog partnera biće dobra vest kako za Smederevo tako i za Srbiju. Mi željno očekujemo i nadamo se da će već početkom 2013. godine želazara početi da radi dolaskom novog partnera”, poručila je gradonačelnica.\nOna je navela da se očekuje i da budući strateški partner započne novi investicioni ciklus ne samo u železari već i preduzeću “Želvoz”.\nPredsednik Nezavisnog sindikata u “Železari Smederevo” Mileta Gujaničić slaže se sa gradonačelnicom Avramović da se teško živi u gradu i da će ta čeličana uskoro dobiti novog vlasnika.\nOn je izrazio očekivanje da će desetočlana delegacija stručnjaka ekonomskog Instituta čelične industrije Čermet iz Rusije, koja od 5. decembra do danas boravi u železari sa zadatkom da sagleda stanje čeličane za potencijalnog strateškog partnera “Uralvagonzavod”, odneti pozitivne procene.\nGujaničić je izrazio očekivanje da će sindikati i radnici sa novim partnerom napraviti dobar kolektivni ugovor, kao i da će i “Uralvagonzavod” praviti profit.\nPodsetio je da je većina zaposlenih u “Železari Smederevo” na plaćenom odsustvu i primaju 65 odsto prosečne tromesečne zarade, dok je oko 1.300 angažovano na poslovima održavanja, remonta, obezbeđenja i administraciji.\nPredstavnik Nezavisnog sindikata iz šabačkog pogona železare “Beli limovi” Dragomir Živković kaže da se kriza i neizvesnost oseća i u Šapcu, gde je od 380 zaposlenih sada angažovano 100 radnika na održavanju pogona.\nDo 19. oktobra prijavu za otkup tenderske dokumentacije je jedino podnelo zavisno preduzeće ruske kompanije “Uralvagonzavod”.\n« Ministarka primila kjokušinkai reprezentaciju Japana\nOsumnjičen za krađu akumulatora iz autobusa »


"STVARI SE NE MOGU VIŠE VRATITI U PREĐAŠNJE STANJE"\nJeremić je kazao da će izbori u Srbiji najavljeni za 26. april, biti veliko čistilište, jer će se jasno pokazati "ko je zaista opozicija Vučiću, a ko Vučićeva opozicija"\n6461 pregleda\t13 komentar(a)\nJeremić, Foto: Narodna stranka, Narodna stranka\n23.02.2020. 14:13h Ažurirano: 23.02.2020. 13:45h\nPredsjednik Narodne stranke Vuk Jeremić izjavio je povodom događaja u Crnoj Gori, rekao da je "buđenje naroda" u susjednoj državi dokaz da svakome zlu kad-tad mora doći kraj, i da se stvari ne mogu više vratiti u pređašnje stanje.\n"Nešto će se slično dogoditi i u Srbiji, nakon uspješnog bojkota", rekao je Jeremić.\nOn je kazao da će izbori u Srbiji najavljeni za 26. april, biti veliko čistilište, jer će se jasno pokazati "ko je zaista opozicija Vučiću, a ko Vučićeva opozicija".\n"Bojkot je već uspIo činjenicom da u novom sazivu parlamenta više neće biti prave opozicije. Ne može se građanima, a ni međunarodnoj zajednici, prodati priča da su Šešelj, Čanak, Četka i Zvono opozicija - to nije održivo stanje", rekao je Jeremić u intervjuu za list Blic.\nJeremić je naveo da će vrlo brzo postati jasno da takve institucije nemaju legitimitet, i da je izlaz iz političke krize moguć jedino kroz izbore, ali zaista slobodne, uz ispunjavanje svih zahtjeva koje su u vezi sa tim postavili opozicija i građani.\nPredsjednik Narodne stranke je naveo da je ta stranka raspustila gradski odbor u Šapcu zbog nespremnosti da se solidariše u bojkotu sa ostatkom Srbije.\n"Taj odbor trenutno učestvuje u vlasti (u Šapcu) i bio je jedan od naših najjačih odbora u Srbiji. Način na koji danas vodimo stranku, sjutra ćemo voditi državu – principijelno, transparentno i bez trgovine javnim interesom", istakao je Jeremić.\nUpitan o "jezivoj podjeli u društvu i situaciji ako nisi sa mnom, protiv mene si", Jeremić je odgovorio da je to neizbježna posljedica uspostavljanja totalitarne piramide vlasti na čijem se vrhu nalazi "radikalski huligan koji cijelog života sije frustraciju i mržnju prema svima koji mu se ne pokoravaju i drugačijih su političkih uvjerenja, nacije ili vjere".\n"Ko prema ovoj ocjeni ima rezervu, predlažem mu da pogleda film 'Vladalac', zbog kojeg se njegovi autori ovih dana na monstruozan način vrijeđaju i napadaju, a što je najbolja potvrda istinitosti njegovog sadržaja", rekao je Jeremić.\nNa pitanje da li je Savez za Srbiju znao za plan čelnika Šapca i Paraćina Nebojša Zelenović i Saša Paunović da učestvuju na izborima, Jeremić je odgovorio da to Savezu nije bilo poznato i da je čak jedan od njih dvojice na nedavnoj sjednici Predsjedništva SZS uvjeravao da će sigurno bojkotovati izbore, ali da to za sada ne može da objavi jer bi mu se prije vremena raspala lokalna koalicija.\n"Istina je da pod ovakvim okolnostima isključivo Vučić odlučuje ko će pobediti a ko izgubiti u Šapcu i Paraćinu, i da bi njih dvojica najbolji doprinos zajedničkoj borbi mogli da naprave tako što bi učinili da bojkot bude najuspješniji upravo u ta dva grada", rekao je Jeremić.\nJeremić, koji je i bivši ministar spoljnih poslova, naveo je da predsjednik Srbije Aleksandar Vučić u američkom specijalnom izaslaniku Ričardu Grenelu vidi svoju šansu da dođe do predsjednika SAD Donalda Trampa, i ne pita za cijenu da bi se to dogodilo.\n"Ne bi me iznenadilo da do njihovog susreta dođe već u narednih nekoliko nedjelja, ali to će Srbiju koštati kao Svetog Petra kajgana", rekao je Jeremić.\nSaša PaunovićNebojša ZelenovićAleksandar VučićCrna Gora i SrbijaVuk Jeremić


Marko PRETUKAO Draganu Mitar.. Evo šta mu je rekla… – Citaonica\nMarko Miljković je sioć imao okršaj sa Draganom Mitar koja je njega toliko naljutila da on i sam nije mogao da se suzdrži i da ne napravi problem.\nNaime Marko je bo toliko ljut na nju da je u jednom trenutku udario rukom u vrata i time i nju udario da je ona odmah počela da panipči i zatražila je pomoć.\nEdis i Dragana su odmah odlučili zatražiti pomoć od rijalitija jer oan se osjećala jako loše i zbog toga je i zatražila stručnu pomoć.\nNaime oni su odmah dobili obezbjeđenje koje je došlo da bi provjerili šta i kako i na koji način te da li je zaista potrebna pomoć da se napravi nešto ovako i na ovakav način.\nNaime oni su prijetili da će da razvale vrata u koliko im niko ne pomogne na pravi način jer se Dragana osjećala jako loše nakon svega što joj se desilo i na koji način.\nDragana i Edis su do sada imali jako zanimljiv odnos i mnogi su već i navikli da ih viđaju u ovakvom izdanju i sve je ovo postalo sasvim normalno i u redu za njih.\nOni se ne obaziru na neke stvari i oni su do sada uvijek bili spremni na sve da naprave onako kako su smatrali da bi najbolje bilo da se desi i da naprave do sada.\nBez obzira na činjenicu da je on u ovakvom odnsou Dragana je odlučila nastaviti vezu sa njim i uživati na taj način jer je smatrala da je tako ipak i najbolje.


Potpisan memorandum o saradnji između UPES i OIE Srbija - OIE\nPotpisan memorandum o saradnji između UPES i OIE Srbija\nNa kraju osnivačke i vrlo uspešne godine Udruženja OIE Srbija, potpisan Memorandum o saradnji sa Udruženjem za pravo energetike Srbije (UPES), u prostorijama advokatske kancelarije BDK.\nPotpisivanjem ovog memoranduma o saradnji, OIE Srbija i UPES su i formalno-pravno uspostavili saradnju koja već postoji u praksi. Predstavnici ovih udruženja su izrazili namere da se ova saradnja nastavi u svim oblastima energetike a posebno u oblasti obnovljivih izvora energije.\nMenadžerka OIE Danijela Isailović je ovom prilikom istakla: „Izuzetno mi je drago što prvu, vrlo uspešnu godinu postojanja, završavamo potpisivanjem Memoranduma sa UPES-om, imajući u vidu da je UPES prvo udruženje koje nam je pružilo kolegijalnu podršku nakon osnivanja. UPES je udruženje fantastičnih pojedinaca, renomiranih pravnika u svetu energetike. Mnogi od njih su, kao predstavnici svojih advokatskih kancelarija ili kompanija, članovi OIE Srbija. Verujemo da ćemo sa UPES-om imati puno zajedničkih aktivnosti u budućnosti, pre svega u cilju unapređenja zakonodavnog okvira, razmene znanja i iskustava, kao i u organizaciji zajedničkih događaja.“\nTakođe, predsednica UPES dr Branislava Lepotić Kovačević izjavila je da je saradnja ova dva udruženja prirodan proces jer realizacija projekata u oblasti obnovljivih izvora energije zavisi u jednom delu i od pravnog okvira. To je predmet rada i istraživanja UPES. Regulatorni i pravni okvir u oblasti obnovljivih izvora energije u Republici Srbiji u 2021. godini je značajno usklađen sa razvojnim evropskim i međunarodnim tekovinama. Taj okvir omogućava delovanje protiv klimatskih promena. Sada se dalja saradnja ova dva udruženja može nastaviti u razvoju komercijalnog pravnog okvira u ovoj oblasti.


Vesti online / Sport / Tenis / Šta je rekao Federer za Novakov predlog za povećanje zarada?\nŠta je rekao Federer za Novakov predlog za povećanje zarada?\nSrpski as Novak Đoković predložio je da teniseri naprave sindikat i da traže veće nagrade na turnirima. Cilj da slabije rangirani teniseri, iznad 100. mesta na ATP listi, dobijaju veće nagrade.\nNovak Đoković i Rodžer Federer smatraju da zarade treba da budu veće\nIako se pisalo da Rodžer Federer ne podržava predlog Novaka Đokovića, Švajcarac je na konferenciji za medije posle plasmana u treće kolo Melburna rekao da je saglasan da Grend slemovi treba da plaćaju više i igrači treba da složni u odlukama.\n- Mislim da je dobro da igrači pričaju između sebe iako sam svestan problema koji bi postojali s terminom održavanja sastanaka, s obzirom na zgusnut raspored - istakao je Federer.\n* Navratilova udarila na Novaka!\n* FOTO: Emotivna prepiska Đokovića i Monfisa na društvenim mrežama\n* Dvostruki aršini Australijan opena: Federeru privilegije, Đokoviću pakao


Ministarstvo pravde: Ostala preporuka za dalje unapređivanje mehanizma za sprečavanje pranja novca - Društvo - Dnevni list Danas\nPočetna » Društvo » Ministarstvo pravde: Ostala preporuka za dalje unapređivanje mehanizma za sprečavanje pranja novca\nFoto: Ministarstvo pravde (Arhiva)\n„FATF je pozdravio značajan napredak Srbije na unapređenju sistema sprečavanja pranja novca i finansiranja terorizma i ukazao da je Srbija ojačala mehanizme u tom domenu, kao i da je uložila velike napore u sprovođenju FATF Akcionog plana u cilju ispravljanja nedostataka u tehničkom i strateškom smislu, na koje je ovo telo ukazalo u februaru prošle godine“, pipe u saopštenju.\nUzimajući to u obzir, Srbija nije više pod FATF monitoringom u okviru daljeg usklađivanja sa standardima u oblasti sprečavanja pranja novca i finansiranja terorizma, dodaje se u saopštenju.\nOcenjeno je i da postoji politička posvećenost na najvišem nivou, kao i institucionalni kapaciteti za nastavak sprovođenja reformi u oblasti sprečavanja pranja novca i finansiranja terorizma, navode iz minsitarstva i dodaju da ostaje preporuka Srbiji da nastavi da kroz saradnju sa „Manivalom“ i dalje unapređuje svoje mehanizme u toj oblasti.\n„Ovaj proces je rezultovao u pozitivnom i opipljivom napretku, kao što je pokazao izveštaj zajedničke Grupe za Evropu i Evroaziju, kojoj želim da izrazim svoju zahvalnost i uputim sve pohvale za njihov naporan rad na izradi tačnog i objektivnog izveštaja“, rekla je Kuburović.\nOna je dodala da je uložen veliki rad u proteklih godinu dana – 12 zakona je stupilo na snagu, izrađeni i usvojeni su potpuno novi zakonski propisi, donešeno je više od 60 propisa, smernica i drugih dokumenata. Ministarka je ukazala da se među tim novim propisima nalazi i novi Zakon o sprečavanju pranja novca i finansiranja terorizma, kao i izmene Krivičnog zakonika u delu koji se odosi na krivično delo pranje novca, koje se primenjuju od marta prošle godine.\n„Formirane su nove institucije, kao što je Uprava za igre na sreću, ali je promenjena i struktura postojećih institucija“, ukazala je Kuburović.\n„Naš Koordinacioni tim za sprečavanje pranja novca i finansiranje terorizma, na čijem čelu se nalazi potpredsednik Vlade i ministar unutrašnjih poslova, obezbedio je da sve zainteresovane strane posvete odgovarajuću pažnju pitanjima vezanim za ovu oblast, a posebno onima određenim u FATF Akcionom planu“, istakla je ministarka pravde.\n„Najnovije izmene Krivičnog zakonika koje su usvojene u maju ove godine, otišle su korak dalje od zahteva u FATF Akcionom planu, što je obezbedilo punu usklađenost sa najvišim međunarodnim standardima u borbi protiv terorizma, kao što je Međunarodna konvencija o suzbijanju finansiranja terorizma“, naglasila je Kuburović.\nFATF listaministrastvo pravdepranje novcapreporuka\nU Srbiji je u poslednja 24 sata registrovano 579 novoobolelih od korona virusa i troje preminulih.\nApelacioni sud u Beogradu potvrdio je danas u celosti...


Smrtnost od raka prostate ista bez obzira na vrstu terapije\nMuškarci kojima je dijagnostifikovan rak prostate imaju malo verovatnoće da mu podlegnu u narednih 10 godina, bez obzira na to da li su podvrgnuti operaciji ili radioterapiji, pokazala je studija objavljena u SAD.\nIstraživanje je sprovedeno na uzorku od 1.643 pacijenta stara između 50 i 69 godina, a rezultati su objavljeni u najnovijem broju časopisa "Medicinski žurnal Nove Engleske".\nIspitani pacijenti podvrgnuti su hirurškoj intervenciji otklanjanja tumora, radioterapiji i aktivnom nadzoru, odnosno redovnim odlascima u bolnicu radi biopsije i testa PSA (prostata specifični antigen), kojim se utvrđuje stadijum napredovanja bolesti.\nPosle 10 godina od otkrivanja tumora umrlo je 17 pacijenata, od čega njih osam iz grupe pod aktivnim nadzorom, pet ispitanika podvrgnutih operaciji i četiri iz grupe koja se lečila radioterapijom.\nPacijenti pod aktivnim nadzorom imali su veći rizik od metastaziranja tumora, ali je stepen njihove smrtnosti bio samo neznatno veći od smrtnosti izazvane drugim vrstama tumora ili bilo kojim drugim faktorom, navodi se u studiji.\n"Aktivni nadzor raka prostate ne predstavlja značajno veću opasnost za pacijente i sprečava potencijalne negativne posledice operacije i radioterapije na seksualnu moć i digestivni trakt", rekao je genetičar Džon Bern, profesor na Univerzitetu u Njukaslu, koji nije učestvovao u izradi studije.\nNedavno istraživanje u SAD pokazalo je i da se između 40 i 50 odsto muškaraca obolelih od raka prostate radije odlučuje za aktivni nadzor bolesti, a Američko društvo za rak navelo je da većina pacijenata ne umire jer bolest napreduje veoma sporo, ali da u nekim slučajevima može biti smrtonosna.\nGrupa nezavisnih eksperata koje je 2012. godine izabrala američka vlada preporučila je da se pacijenti ne podvrgavaju otkrivanju raka prostate pomoć testa PSA, jer ta vrsta raka nikada ne napreduje toliko brzo da ugrozi život pacijenata, dok su operacija i radioterapija često beskorisne i dovode do neželjenih efekata.\nRak prostate svake godine bude otkriven kod 181.000 muškaraca u SAD, a u 2016. godini umrlo je njih 26.000. Prosečna starost obolelih je 66 godina, jer bolest retko napada muškarce mlađe od 40 godina.


Dvojica tenisera sa izuzećem napustila Australiju - BIGportal.ba\n14 Januara, 2022 14 Januara, 2022 040\nDvojici tenisera dozvoljen kojima je na osnovu medisinskog izuzeća dozvoljen ulazak u Australiju napustili su zemlji.\nIzvori bliski igračima su potvrdili da su napustili Australiju nakon što je Novak Đoković završio u imigracionom pritvoru po dolasku na kontinent i nakon što je izbačena Čehinja Renata Voračova.\nPre nego što je Đoković stigao u Melburn prošne nedelje, grupi je bio dozvoljen ulazak u zemlju i slobodno kretanje Melburnom.\nFederalne vlasti su izjavile da nema promene u politici vlade pre i posle dolaska svetskog broja 1.\nDok je Đoković potvrdio da je nevakcinisan i dobio medicinsko izuzeće na osnovu skoro obolevanja od kovida-19, nije jasno kako su četvorica ostalih, trojica tenisera i jedan zvaničnik, dobili dozvolu.\nPojava još dvojice igrača na izuzecima u Australiji povećava konfuziju oko obrade tenisera od strane graničnih zvaničnika po dolasku.\nMinistarstvo zdravlja izdalo je savet zvaničnicima Australijan opena 18. novembra, u kojem je delimično rečeno:\n“Australijska tehnička savetodavna grupa za imunizaciju (ATAGI) nije odgovorna za pitanja granične kontrole, međutim, australijske granične snage su savetovale da ljudi moraju da ispune definiciju potpuno vakcinisanih koju je postavio ATAGI da bi ušli u Australiju bez karantina”.\nTražeći dodatna pojašnjenja, pismo ministra zdravlja Grega Hanta upućeno Tenis Australiji 29. novembra kaže: “…Australijske granične snage su savetovale da ljudi moraju biti u potpunosti vakcinisani, kako je to definisao ATAGI, kako bi mogli da uđu u Australiju bez karantina”.


U RS stiglo 25.000 doza cjepiva Sputnjik V - Radio Ljubuški\nU Republiku Srpsku danas je dopremljeno novih 25.000 doza cjepiva „Sputnjik V“. Cjepiva su dopremljena u prostorije uvoznika, tvrtke „Krajinagroup“ u Banjoj Luci, a isporuci je prisustvovao i ministar zdravlja i socijalne zaštite RS Alen Šeranić.\nRiječ je o 25.000 doza prve komponente ovog cjepiva. Nakon procedure kontrole kvaliteta serije u Agenciji za lijekove i medicinska sredstva, bit će dostavljena zdravstvenim ustanovama u RS.\n“Danas imamo novu isporuku cjepiva ruskog proizvođača koje je nabavila RS preko veleprometnika, za potrebe cijepljenja svog stanovništva. Važno je da imamo kontinuitet u isporuci kako ovog cjepiva, tako i cjepiva drugih proizvođača, kako bi proces cijepljenja stanovništva mogao da se odvija nesmetano i da se dodatno ubrza. Sa prethodnim isporukama cjepiva Sputnjik V i Sinofarm koje smo nabavili, kao i cjepiva Fajzer i Astra Zeneka koje pristižu iz mehanizma COVAX i posredstvom EU4Health programa, na raspolaganju imamo značajne količine cjepiva, a očekujemo i nove isporuke u narednom periodu. Prema najavama proizvođačima, uskoro bi trebalo da budu dopremljene i nove količine druge komponente cjepiva „Sputnjik V”, rekao je ministar Šeranić.\nMinistar je podsjetio da je u prethodnom periodu u Republiku Srpsku dopremljeno ukupno 74.300 doza prve i druge komponente ruskih cjepiva „Sputnjik V“.\nPrema podacima Instituta za javno zdravstvo Republike Srpske, do sada je u Republici Srpskoj prvu dozu cjepiva protiv COVID-19 primilo više od 88.000 stanovnika, dok je kompletno cijepljeno oko 32.000 ljudi.


U DOMU ZA STARE I PENZIONERE OTVORENA IZLOŽBA FOTOGRAFIJA - Radio Dunav\nIzložba najboljih fotografija fotokonkursa ,,Trenuci stvarnosti“, a koji je organizovan s ciljem da se povežu ustanove socijalne zaštite i korisnici kroz fotografije koje pričaju priče i bude emocije deo je tradicionalne manifestacije u okviru ,,Sunčane jeseni života“ Doma za stare i penzionere Apatin.\nNa konkurs je ove godine pristiglo više od 200 radova iz 19 ustanova socijalne zaštite. Učešće su uzeli Gerontološki centri iz cele Srbije, među kojima je odabrano 10 najboljih, a koje su predstavljene publici, uz kratki umetnički program.\nŽiri fotokonkursa ,,Trenuci stvarnosti 3“ radio je u sledećem sastavu: Maja Macanović-fotograf, Žarka Crnobrnja-rukovodilac službe za rad sa korisnicima i Eva Drobina-korisnica usluga Doma u Apatinu. Ni ove godine nisu imali ni malo lak zadatak, jer je pristigao zaista velik broj fantastičnih ostvarenja.\nMeđu najboljih 10, po oceni žirija, izdvojile su se sledeće tri fotografije:\n1. mesto – Gerontološki centar Novi Sad, fotografija Mikajla Šainovića\n2. mesto – Gerontološki centar ,,Srem“ Ruma, fotografija Ranke Knežević\n3. mesto – Gerontološki centar Novi Sad, fotografija Darinke Jurišić\nTagged U DOMU ZA STARE I PENZIONERE OTVORENA IZLOŽBA FOTOGRAFIJA


Mitrovački Kajakaši Osvojili 13 Medalja Na Prvenstvu Srbije\nNaslovna Sport Mitrovački kajakaši osvojili 13 medalja na Prvenstvu Srbije\nMitrovački kajakaši, foto B.Z.\nPojedinačno i ekipno Prvenstvo Srbije u kajaku sprintu za kategorije pionira, kadeta, juniora i seniora održano je u Beogradu na regatnoj stazi na Adi Ciganliji i trajalo je od od utorka, 3. septembra, do petka, 6. septembra.\nSremskomitrovački kajakaši „Vala“ predvođeni trenerom Nenadom Kosijerom osvojili su čak 13 medalja na ovom takmičenju – šest zlatnog, šest srebrnog i jednu bronzanog sjaja.\nOdlične su bile i juniorke „Vala“ u jednosedu na petstotina metara gde je Anastazija Bajuk osvojila zlatnu, a Olivera Mihajlović srebrnu medalju. Anastazija je do medalje došla i na dvestotina metara gde je trku završila na drugom mestu.\nPrethodni tekstLaćarak: Ukradeni čekrk i lanac sa terminala za animalni otpad\nSledeći tekstAleksandar Jovanović osvojio zlato na Olimpijskim nadama u Bratislavi!


10/04/2021, 23:59 Kulturno-informativni centar "Budo Tomović"\nKulturno - informativni centar “Budo Tomović” poziva sve zainteresovane vokalne umjetnike da se od sjutra (četvrtak), 1. aprila prijave na konkurs za učešće na četvrtom izdanju Festivala crnogorske narodne pjesme “Stare note - novi zvuci”.\nPrijave se do 10.aprila mogu slati na na e-mail umjetničkog direktora festivala Aleksandra Saše Magovčevića aleksandarmagovcevic@gmail.com, putem kojeg mogu dobiti i više informacija. Novina je da će ove godine festival biti koncipiran kroz dvije muzičke večeri revijalnog karaktera, a održaće se 17. i 18.juna. Time su organizatori željeli da ova jedinstvena crnogorska muzička manifestacija dobije na dodatnom kvalitetu budući da su prethodna tri izdanja pokazala da “Stare note - novi zvuci” uživaju veliku podršku i interesovanje publike i ljubitelja izvornog crnogorskog melosa.\nPodsjetimo, festival organizuje JU KIC “Budo Tomović”, direktorica festivala je direktorica KIC-a Snežana Burzan Vuksanović, a umjetnički direktor Festivala i vođa orkestra je Aleksandar Saša Magovčević. Sekretarijat za kulturu i sport Glavnog grada i PAM CG - Organizacija za zaštitu prava autora muzike Crne Gore i ove godine pružiće podršku u organizaciji, a medijski prijatelj je Radio televizija Crne Gore.


OGLASILI SE IZ MINISTARSTVA: PRIPADNICI OS IMAJU ISTE USLOVE ZA PENZIONISANJE, NE TRAŽE VEĆE PENZIJE OD PLATA | Hayat.ba\nPripadnici OS BiH, rezidenti Federacije BiH, pravo na penziju ostvaruju u skladu s poglavljem V Zakonu o službi u OSBiH, po kome svi pripadnici OSBiH imaju iste uslove penzionisanja.\nU saopćenju se navodi da institucije Federacije BiH su svojim propisima pripadnike Oružanih snaga BiH podijelili u tri isplatne grupe, pri čemu su penzionisani pripadnici OSBiH, kao i oni pripadnici s pravom na penzionisanje, poslije 1. marta 2018. godine, u znatno nepovoljnijem položaju u odnosu na sve prethodno penzionisane.\nU saopćenju se navodi da se u odnosu na sve druge kategorije, jedino za pripadnike OS BiH u FBiH, na osnovu Zakona o službi u OSBiH, finansijska sredstva u ovu svrhu osiguravaju iz doprinosa za penzijsko i invalidsko osiguranje vojnih osiguranika i iz budžeta, što predstavlja značajan iznos u fond PIO/MIO.\nNa osnovu ove činjenice Ministarstvo odbrane BiH je pokrenulo inicijativu da se izvrši usklađiavnje penzija svih vojnih osiguranika.\nZastupnici u Parlamentu Federacije BiH su na osnovu inicijative MOBiH izradili prijedlog propisa o vanrednom usklađivanju penzija vojnih osiguranika.\nPo tom prijedlogu kategorije penzionisanih vojnih osiguranika u periodu poslije 1.marta. 2018. godine, ne bi imali “veće penzije od plata”, kako to navode pojedini mediji.\nOvim prijedlogom pojedinih zastupnika u Parlamentu Federacije BiH došlo bi do izjednačavanja prava svih vojnih osiguranika i osigurale bi se jednake mogućnosti u pogledu penzionisanja za iste kategorije profesionalnih vojnih osoba.\nTakođer, predložena rješenja nebi imala uticaja na ostale kategorije penzionisanih osoba u Federaciji Bosne i Hercegovine, navodi se u saopćenju.\nAmir Saletović - 01/12/2021 10:48 0\nSve više napetosti dobiva priča o tome hoće li najbolji svjetski teniser Novak Đoković zaigrati na prvom grend slem turniru, Australian Openu u Melburnu.


Skot: Nema crvenih linija za Kosovo i Riker nema rešenje | Radio Kosovska Mitrovica\nSkot: Nema crvenih linija za Kosovo i Riker nema rešenje\n6. March, 2019 08:08 |\nBeograd — Ambasador SAD u Srbiji Kajl Skot izjavio je da Vašington ne povlači “crvene linije” kada je reč o rešavanju kosovskog pitanja.\nOn je u intervjuu zabeogradski list “Kurir” rekao da će biti podržano svako rešenje o kom se dogovore obe strane, a koje može da se primeni i bude trajno.\n“Mi ne povlačimo ‘crvene linije’, ne određujemo šta će da se desi, a ako je ono što se oni dogovore stabilizujuće za region, ako može da se primeni i da bude trajno, onda ćemo verovatno da to podržimo. Čekamo da same strane postignu dogovor pod okriljem Evropske unije”, rekao je Skot.\n“Bojim se da srpska štampa slobodno spekulište bez ikakvih činjenica koje to potkrepljuju. Filip Riker će sredinom meseca preuzeti poziciju šefa Evropskog biroa i imaće mnogo stvari na dnevnom redu, uključujući i odnose sa Rusijom, Turskom i Evropskom unijom, zatim pitanja koja se tiču zajedničkog stava SAD i EU, druge izazove u svetu. On je osoba koja zna mnogo o regionu Balkana, bio je naš ambasador u Makedoniji. Njegovo srce je još na Balkanu, stalo mu je do onoga šta se dešava ovde, posvećen je tome da se ovaj proces pomeri unapred, ali ne verujem da on ima plan u džepu i da će bilo koga da tera na bilo šta”, rekao je Skot.\n“Ima mnogo elemenata koji moraju biti uključeni u sporazum, ali mi verujemo da uzajamno priznanje mora da leži u srcu sporazuma o normalizaciji”, rekao je Skot.


Pevač Sloba Radanović u više navrata je istakao da mu je majka Draginja velika podrška.\nSloba je jednom prilikom otkrio i da njegova majka treba da ide na operaciju, a sada je sve iznenadio fotografijom koju je postavio. Na njoj je istakao koliko je ponosan.\nFoto: slobaradanovic / Instagram\nSloba Radanović, majka\n- Moja majka junačina. Prva šetnja posle nekoliko meseci - poručio je on, a na slici je Draginja, koja hoda pomoću štaka.\nPodsećamo, svi su brujali da je Slobi ukraden skupoceni automobil, a šta se iza toga krije pročitajte klikom na link.


Centralnoazijski lideri osudili terorizam\nPredsednici Rusije, Pakistana, Avganistana i Tadžikistana su u zajedničkoj deklaraciji, usvojenoj prvog dana četvorodnevnog samita u ruskom letovalištu Sočiju, osudili terorizam i regionalnu trgovinu drogom kao pretnje miru i bezbednosti.\nZvaničnici ruske vlade saopštili su da su predsednici na samitu, čiji je domaćin ruski predsednik Dmitrij Medvedev, takođe razgovarali o ekonomskoj saradnji u oblastima poput energetike i saobraćaja, sa fokusom na projekte u Avganistanu.\nMedvedev se prethodno sastao sa avganistanskim kolegom Hamidom Karzaijem, kome je preneo da je Moskva spremna da podrži borbu protiv terorizma u Avganistanu. Takođe je zatražio preduzimanje koordinisane međunarodne akcije protiv trgovine drogom u toj zemlji.\nRuski predsednik je tokom samita, na kome se raspravlja o naporima za stabilizaciju nemirnog regiona, takođe razgovarao sa pakistanskim i tadžikistanskim predsednikom, Asifom ali Zardarijem i Emomalijem Rahmonovom.\nNa samitu je održan i retki susret pakistanskog i avganistanskog predsednika, čija vlada u Kabulu često kritikuje moćnu pakistansku obaveštajnu agenciju da podržava Taliban. Pakistan odbacuje te tvrdnje.


eKapija | "Car4Use" za 2 meseca registrovao 250 članova - Automobile iznajmljuju poslovni, ali i porodični ljudi\nIzvor: eKapija | Petak, 03.07.2015.| 12:18\n"Car4Use" za 2 meseca registrovao 250 članova - Automobile iznajmljuju poslovni, ali i porodični ljudi\nZa dva meseca rada prvog car sharing servisa na Balkanu, "Car4Use" registrovano je oko 250 članova, a korisnici su iz svih delova grada, kažu u ovoj kompaniji.\n- To su poslovni ljudi, koji shvataju prednosti korišćenja car sharing servisa, koje se ogledaju u uštedi vremena, ali i novca. Imamo dosta mladih korisnika, koji nemaju svoj automobil, a ima i dosta porodičnih ljudi koji naše automobile koriste kao dodatno vozilo. Nekoliko korisnika koji poseduju svoj automobil, ipak su se odlučili da postanu članovi "Car4Use" kluba, jer im je korišćenje našeg automobila mnogo isplativije - kaže za "eKapiju" Jelena Jevtović, direktorka ove kompanije.\nMinimalno vreme za korišćenje iznajmljenog vozila je 15 minuta, dok maksimalno vreme nije ograničeno. Sat vremena vožnje košta od 1000 do 1440 dinara, u zavisnosti od paketa koji korisnik odabere. U cenu su uračunati i gorivo i osiguranje.\nJevtović kaže da na svakoj beogradskoj opštini imaju parking mesta, sa kojih korisnici mogu da preuzmu automobil. Objašnjava da bi neko postao korisnik, prvi korak je registracija na sajtu www.car4use.com. Nakon toga, kaže Jevtović, korisnici potpisuju ugovor o korišćenju, u našoj poslovnici, ili ugovor donosimo korisnicima na lokaciju koja njima odgovara.\nCeo sistem funkcioniše preko "Car4Use" aplikacije. Putem aplikacije se rezervise, ali i otključava i zaključava automobil.\nPrvi car sharing servis na Balkanu, "Car4Use", zvanično je počeo sa radom 4. maja 2015. godine.\nOsim klasičnog car sharinga, namenjenom fizičkim licima, kompanija "Car4Use" nudi i usluge company sharinga.\n- Pravna lica imaju posebne povoljnosti zavisno od njihove potrebe za uslugama "Car4Use" servisa. U okviru company sharing usluge, korisnici imaju mogućnost Real Time praćenja vozila i mnogih drugih parametara. Mnogo kompanije već su prepoznale car sharing servis kao priliku da nabave potrebni automobil, a da pritom uštede velika novčana sredstva koja bi morala da izdvoje za kupovinu novog automobila - zaključuje Jelena Jevtović.\ncar sharing servis\naplikacija za iznajmljivanje automobila\ncompany sharing automobila\nkompanijsko iznajmljivanje automobila\niznajmljivanje automobila za kompanije


Policija odobrila pa zabranila šetnju građanima Banje Luke: Zabranit će nam i da dišemo - Klix.ba\nZabrana za zabranom\n15.2.2019. u 15:44\nGrađani Banje Luke okupljenim u grupi "Slobodni građani", koji su prvobitno dobili dozvolu za sutrašnju šetnju gradom u terminu od 18:30 do 19:30 sati, obaviješteni su da im je ova aktivnost zabranjena.\nMUP RS (PU Banja Luka) prvobitno je izdao dozvolu da bi potom zabranio šetnju gradom, kojom nije bilo planirano blokiranje saobraćaja niti remećenje svakodnevnice.\nŠetnja je trebalo da bude organizovana na potezu Trg Krajine – Narodno pozorište RS – Trg Krajine. Kao razlog skupa naveli su podršku slobodnom kretanju i okupljanju građana, čija su ljudska prava ugrožena neosnovanim zabranama kretanja i okupljanja MUP-a RS.\n"Koga se boji MUP?! Zabranili su nam šetnju! Ovo je ipak dno. Danas ćemo objaviti razloge zabrane kada dobijemo dokument. Boje se naroda sat vremena. Apel na sve ljude kojima ovo vrijeđa inteligenciju. Zabranit će nam i zrak da dišemo. Ljudi, teror se nastavlja, u strahu su velike oči", napisali su iz grupe "Slobodni građani Banje Luke".\nU skupu je trebalo učestvovati blizu 100 osoba. Od ranije je poznato kako je policija zabranila zadržavanje na Trgu Krajine te kretanje u grupama koje imaju više od tri osobe. Tokom prethodne šetnju koju su organizovali 9. februara policija ih je pozivala da se raziđu i prijetila da će ih privesti.\n"Nemate vi torova koliko mi imamo m**a", poručili su građani.\nBanja Luka MUP RS šetnja građani


Među više od 120 gradova i opština u Republici koliko ih se do sada izjasnilo protiv proizvodnje i prometa genetski modifikovanih organizama na svojoj teritoriji, od 19. februara je i opština Negotin. Odluku o prihvatanju Deklaracije "Mi ne želimo GMO na našoj teritoriji", čiji je autor i predlagač ugledni profesor dr Miladin Ševarlić, doneli su odbornici Skupštine na svom 23. zasedanju. Time je negotinska, postala jedna od mnogih sredina – netolerantnih na GMO, odnosno područje bez prisustva GMO.\nJedna od nesumnjivo najvažnijih odluka donetih na poslednjoj 23. sednici SO Negotin, vezuje se podršku Deklaraciji "Mi ne želimo GMO na našoj teritoriji". Zahvaljujući tome, Negotin se pridružio porodici gradova i opština u Republici sa usvojenom Deklaracijom protiv GMO, koju je još pre nekoliko godina predložio profesor dr Miladin Ševarlić, a koju je kao prva usvojila Skupština grada Čačka 30. januara 2013. godine i time izrazila svoju netolerantnost na GMO. Stopama Čačana, u međuvremenu, krenulo je još oko 120 gradova i opština, a negotinska se od juče i zvanično priklonila ideji o zaštiti svog područja od GMO.\nZa čitaoce portala ES, smatrajući da je učinjen značajan korak u ovoj oblasti, prenosimo tekst Deklaracije autora prof. dr Miladina Ševarlića, najzaslužnijeg za podizanje svesti ljudi u Srbiji o štetnim posledicama genetski modifikovanih organizama i hrane.\nTekst Deklaracije "Mi ne želimo GMO na našoj teritoriji"\nOpština/Grad se obavezuje da će dosledno poštovati Zakon o genetičkim modifikovanim organizmima („Službeni glasnik Republike Srbije“, broj 49/2009; u daljem tekstu: Zakon o GMO), zahteva njegovu doslednu primenu na teritoriji Republike Srbije i protivi se njegovoj promeni.\nOpština/Grad u okviru svojih zakonskih i organizacionih mogućnosti u vezi sa korišćenjem ili upravljanjem zemljištem i drugim proizvodnim resursima i organizovanjem poljoprivredne proizvodnje, prerade i prometa poljoprivredno-prehrambenih proizvoda neće dozvoliti i dopustiti uzgajanje i širenje GMO na svojoj teritoriji.\nOpština/Grad se obavezuje da će preduzeti sve odgovarajuće mere, kao što su stručna predavanja i drugi programi obrazovanja za poljoprivrednike i druge učesnike u organizovanju proizvodnje, prerade i prometa poljoprivredno-prehrambenih proizvoda kako se ne bi odlučili za nelegalno uzgajanje i promet GMO i proizvoda od GMO.\nOpština/Grad zahteva i očekuje od svih državnih organa i političkih stranaka i pokreta da se zalažu za doslednu primenu Zakona o GMO i odgovarajućih podzakonskih akata i da se onemogući nedozvoljeno gajenje i promet GMO i moguće štetne posledice GMO i proizvoda od GMO na zdravlje stanovništva i zagađivanje prirode u Republici Srbiji.\nOpština/Grad očekuje od RTS kao medijskog javnog servisa građana Srbije i drugih sredstava informisanja da redovno i objektivno informišu javnost o primeni Zakona o GMO i o rezultatima istraživanja u svetu o štetnim posledicama gajenja i upotrebe GMO i proizvoda od GMO.\nOpština/Grad poziva sve gradove i opštine u Republici Srbiji da podrže i usvoje ovu Deklaraciju.\nSPOS - Savez pčelarskih organizacija Srbije,\nDSD – Društvo srpskih domaćina i\nSPITS – Savez poljoprivrednih inženjera i tehničara Srbije.\nFoto: Suzana Mihajlović-Jovanović\nIzvor: Eastside - informativni portal Negotinske Krajine\nU REPUBLICI SRBIJI AKTUELNО JE 131 DEKLARACIJA PROTIV GENETIČKI MODIFIKOVANIH ORGANIZAMA (GMO) NA TERITORIJAMA GRADOVA I OPŠTINA. USVAJANE SU OD ČAČKA 30. JANUARA 2013. GODINE DO NEGOTINA 19. FEBRUARA 2016. GODINE.


Žene su i dalje manje zastupljene u politici na lokalnom nivou, a u sektoru bezbednosti retko stižu do pozicija odlučivanja, rekla je ministarka bez portfelja za demografiju i populacionu politiku Slavica Đukić Dejanović.\nRTSNovembar 28, 2018\nĐukić Dejanović je na završnoj konferenciji projekta “Kreni napred” koji je posvećen sprovođenju Nacionalnog akcionog plana 2017-2020. za žene, mir i bezbednost rekla da je sprovođenje NAP u skladu sa implementacijom Agende 2030, jer takođe doprinosi ciljevima održivog razvoja, osnaživanju žena, rodnoj ravnopravnosti i počinje od nivoa lokalne samouprave.\nMinistarka je istakla da prilikom kreiranja svakog akcionog plana treba prihvatiti da se okolnosti menjaju i da se pojavljuju novi obrasci u skladu sa kojima se donose odluke.\nĐukić Dejanović je navela da su u državnim institucijama mehanizimi rodne ravnopravnosti razvijeni, te dodala da se na čelu vlade i skupštine nalaze žene, a u sastavu te dve instutcije se nalaze 94 poslanice i četiri ministarke.\n“Potrebno je jačati ženu, njenu ličnost, autentičnost i omogućiti joj da se razvija i uči. Žene su pravno jednake sa muškracima, ali njih je i dalje manje na mestima odlučivanja. Na nacionalnom nivou je zadovoljavajući broj žena u vrhu vlasti, ali na lokalu je taj broj i dalje veoma mali, samo 6,6 odsto žena se nalazi na čelu opština u Srbiji”, zaključila je ministarka.\nPukovnica Vojske Srbije i savetnica za rodnu ravnopravnost ministra odbrane Katarina Štrbac rekla je da je pitanje rodne ravnopravnosti pitanje za celo društvo i da je tužno videti da na konferencijama poput ove gotovo da nema muškaraca.\nOna je navela da su mnoge oružane snage uvidele da samo zajedno muškarci i žene mogu doprineti kako sistemu bezbednosti, tako i ličnoj bezbednosti građana i celokupnom društvenom razvoju.\n“U izradi drugog po redu plana za primenu Rezolucije 1325 SBUN kao članovi radne grupe vlade, ravnopravno su učestvovali predstavnici organa državne uprave, lokalne samouprave, akademske zajednice, organizacija civilnog društva i nezavisni eksperti”, rekla je Štrbac.\nŠtrbac kaže da je od 2011. do 2014. godine organizovano četiri kursa za rodne savetnike/savetnice komandanata nacionalnih kontigenata u multinacionalnim operacijama u Centru za mirovne operacija Združene operativne komande feneralštaba VS, te da je do sada za te dužnosti obučeno 120 lica iz MO, VS, MUP i sa civilnih fakulteta.\n“U periodu od usvajanja NAP do danas, konstantno je povećan procenat žena zaposlenih u MO i VS. Prilikom zapošljavanja žene nisu imale prioritet, već su ravnopravno razmatrane sa ostalim kandidatima, a za rad su ih preporučili isključivo stručni kvaliteti”, navela je ona.\nMalo žena sa visokim činom\nIstiče, da je primetan porast broja žena koje se školuju u Vojnoj gimnaziji i na Vojnoj akademiji VMA, ali da je i dalje mali broj žena sa visokim činom. Zaključuje da proces integrisanja rodne perspektive u sistem odbrane može biti olakšan snažnim rukovodstvom, institucionalnom kulturom, obukom, uvežbavanjem, savetovanjem i razvijanjem svesti.\nPoverenica za zaštitu ravnopravnosti Brankica Janković podvukla je značaj sprovođenja rezolucije 1325 za unapređenje položaja žena u društvu.\nOna je ocenila da je prvi ciklus NAP-a bio uspešan i da su njime postavljeni temelji za dalje sprovođenje i razbijena je iluzija da je sektor bezbednosti rezrevisan samo za mušku populaciju.\n“Proces inkluzije žena u sektor bezbednosti je praćen duboko ukorenjenim stereotipima, ali je takođe i do suštinskog značaja za položaj i bezbednost žena u društvu. U periodu sprovođenja prvog NAP-a, povećana je zastupljenost žena u sistemu bezbednosti za 4,13 odsto, povećana je ukupna zastupljenost žena u odlučivanju u sistemu bezbednosti za 5,21 odsto”, navela je Jankovićeva.\nZa drugi NAP koji je usvojen 2017. godine za period do 2020. godine uvedene su određene novine, kaže ona, a jedna od važnijih novina je uspostavljanje operativnog tela – jedinstvenog modela izveštavanja koje je u odnosu na prethodni akcioni plan zamenilo multisektorsko koordinaciono telo.\nNovinama je takođe uvedena i kontakt-osoba za sprovođenje Nacionalnog akcionog plana na svim nivoima realizacije plana.\n“Kako bi se NAP u praksi realizovao potrebni su razumevanje, volja i podrška svih nadležnih organa, a možda i ključni korak u procesu je intezivnije uključivanje muškaraca i podizanje svesti o činjenici da je pitanje rodne ravnopravnosti u sistemu bezbednosti opšte pitanje”, zaključila je Jankovićeva.


Midtjylland vs Southampton - PametnoKladjenje\nYou are here: Home / Prognoze / Midtjylland vs Southampton\tPrognoze\nKretanje utakmice će odlučiti, ukoliko padne brzi gol bilo koje ekipe od ove dve ekipe, otvoriće meč, što bi dovelo do barem 3 gola na ovoj utakmici, ili će i ovaj meč biti tvrd kao i njihov prvi. Ostaje da…\tFacebook\nMidtjylland Dobre igre u gostima nisu osigurale Midtjylland-u prolaz u poslednje kolo kvalifikacija za LIgu šampiona, tako da verujemo da niko iz Midtjylland-a dobar rezultat od 1:1 u gostima protiv Southampton-a ne obećava da su favoriti za prolaz dalje u grupnu fazu Lige evrope. U Ligi šampiona Midtjylland je ispao od APOEL-a na gol u gostima nakon što je kod kuće izgubio 1:2, posle pobede u gostima od 0:1.\nVeliko pitanje za Midtjylland je da li da čuvaju gol u gostima protiv Southampton-a, ili da pokušaju da se nadigravaju sa njima. Sve u svemu Midtjylland ima velikih problema u revanš utakmica, tako da će ovo biti veliki izazov za njih. Midtjylland je izgubio 3 od poslednje 4 utakmice kod kuće u Evropskim takmičenjima.\nDo poraza od APOEL-a kod kuće Midtjylland nije izgubio na prethodnih 6 utakmica u svim takmičenjima, a od tih 6 poslednje tri utakmice je igrao nerešeno. Midtjylland je izgibio samo jednu utakmicu kod kuće na poslednjih 7 mečeva kod kuće, a od tih 7 jednu je izgubio, jednu igrao nerešeno dok je ostale utakmice pobedio.\nKada je Southampton prošlog leta proda nekoliko ključnih igrača, niko nije očekiva da Ronald Koeman može da dovede Southampton među prvih sedam, međutim nakon prodaje još nekoliko ključnih igrača ovog leta izgleda da će se brige iz prošle sezone opravdano prebaciti na novu.\nNakon nekoliko loših igara ove sezone, Southampton pokušava da se vrati na pravi kolosek i pokuša da pronađe formu. Rezultat od 1:1 kod kuće im nikako ne ide u prilog, pa ćemo videti kako će se postaviti na ovom meču. Southampton je pobedio Vitesse sa 3:0 i 2:0, ali Danski šampion je mnogo veće samopouzdanje nakon 1:1 iz prvog meča.\nSouthampton nije uspeo da pobedi na poslednje tri utakmice u svim takmičenjima od pobede nad Vitesse-om, i sve tri su završene nerešeno. Takođe Southampton nije poražen an poslednje 3 utakmice u svim takmičenjima, ali isto tako ne može ni da se pohvali golgeterskim sposobnostima pošto je postigao samo 1 gol i to protiv današnjeg protivnika.\nMidtjylland i Southampton su se po prvi put sastali prošle nedelje.\nPrva utakmica je bila čvrsta i izuzetno napeta zbog nedostatka poverenja koje Southampton ima, dok je Midtjylland došao samo sa jednim ciljem, da iz te utakmice izađe ne poražen. Svi očekuju da će i ova utakmica biti čvrsta kao i prvi njihov susret, međutim vrlo lako se može dogoditi da se ova utakmica pretvori u otvoren meč, ukoliko jedan od ove dve ekipe krene da juri rezultat, što će drugoj ekipi ostaviti više prostora za brzu igru.\nTreba napomenuti da Midtjylland ima velikih problema kod kuće u evropskim utakmicama, ako uzmemo u obzir da je kod kuće izgubio od APOEL-a nakon pobede u gostima, kao i prošle sezone gde je takođe kod kuće poražen od Panathinaikos-a, jasno je da Midtjylland kod kuće igra pod velikim pritiskom.\nOno što zabrinjava jeste da Southampton nikako ne pronalazi igru na protivničkom delu terena, što pokazuju i poslednje tri utakmice u svim takmičenjima, tako da će morati bolje da se organizuju u napadu kako bi probili dobro organizovanu odbranu Midtjylland-a.\nSvejedno, Southampton je u drugom poluvremenu prve utakmice pokazao da može i ume, ne dozvolivši protivniku ni da šutne na njihov gol, dok Midtjylland ima pritisak domaćeg terena i navijača koji očekuju da njihov tim napadne. Midtjylland ima očiglednih problema kod kuće kad igra sa malo boljim protivnicima u evropskim takmičenjima, za razliku od domaćeg prvenstva. Videćemo da li će pritisak domaćeg terena, publike i dorbog rezultata uticati na igru Midtjylland-a.\nKretanje utakmice će odlučiti, ukoliko padne brzi gol bilo koje ekipe od ove dve ekipe, otvoriće meč, što bi dovelo do barem 3 gola na ovoj utakmici, ili će i ovaj meč biti tvrd kao i njihov prvi. Ostaje da vidimo…\nTag HOT Liga Evrope Midtjylland Southampton\nRevanš utakmice lige evrope deo 2\nOprezno sa Vukovima kaže Željko


Čelnici Zvezde, zbog vremenskih uslova, nisu bili u mogućnosti da otputuju u Podgoricu\nMagla protiv Burzanovića\nIgor Burzanović zaista nema sreće. Zbog guste magle koja je okovala Beograd, kao i Aerodrom "Nikola Tesla", čelnici Crvene zvezde nisu bili u mogućnosti da doputuju u Podgoricu na završne pregovore sa upravom Budućnosti.\nS obzirom na to da Dragan Stojković, predsednik "crveno-belih", narednih dana ima neodložne poslove, razgovor o kupovini Burzanovića odložen je za narednu nedelju.\n- Burzanović je zanimljiv igrač. On je izrazio želju da dođe, što je i normalno, budući da je Zvezda veliki izazov za svakog igrača. Prvi kontakti, doduše telefonski, već su uspostavljeni, a u narednih nekoliko dana srešćemo se sa čelnicima Budućnosti - ponovio je Stojković.\nSa druge strane, dolazak Ognjena Koromana je, takođe, u magli. Reprezentativac Srbije razgovarao je sa menadžerom Portsmuta Harijem Rednapom o svom statusu i ponudio rešenje da dođe u Zvezdu na pozajmicu. Odgovor bi trebalo da dobije do srede i tada će situacija na "Marakani" biti jasnija.\nŠto se tiče upražnjenog mesta štopera Milana Biševca, njega će najverovatnije zameniti Vladimir Đorđević iz brazilskog Fluminensea.\nVaterpolisti "crno-belih" zadovoljni posle pobede nad Mladosti\nKošarkaši NJujorka i Denvera oduševili navijače\nInternacional u finalu savladao Barselonu\nČelzi osvojio bodove protiv Evertona na "Gudison parku"\nČeta Roberta Manćinija ostvarila rutinsku pobedu nad Mesinom\nVladimir Stojković ne želi da komentariše dolazak Fabijana Barteza u Nant\nBoško Janković u porazu od Rasinga postigao i šesti gol za Majorku


Australijska poštanska kompanija prva na svetu - predstavljamo vam dron-poštare - SMT\nAustralijska poštanska kompanija prva na svetu – predstavljamo vam dron-poštare\nHome » Posts » Australijska poštanska kompanija prva na svetu – predstavljamo vam dron-poštare\n18 April 2016 | Automatika/Robotika, Biznis, Elektronika, Gadget, Popularan\nPortal Amazon očito nije jedini koji korisnicima želi da omogući dostavu robe na kućnu adresu uz pomoć dronova.\nUkoliko ste do sada sumnjali u mogućnost da vam jednog dana male pakete i pisma umesto poštara dostavljaju roboti i dronovi, možda tu sumnju odana vest koja stiže iz Australije. Naime, tamošnja državna poštanska kompanija ovih dana uspešno sprovodi terenske testove i to prilično uspešno, što možete pogledati i u videu.\nGeneralni direktor Pošte Australija, Ahmed Fahour, izjavio je da će korisnici koji se prijave na Mi-Post uslugu, imati mogućnost da im dron isporuči manje pošiljke na kućnu adresu ili lokaciju koju izaberu za dostavu, što mogu uraditi slanjem SMS-a ili e maila korisničkom servisu poštanske kompanije.\nPoštar-dron iz Australije\nKada je kompanija Amazon početkom aprila objavila da testira uslugu isporuke robe dronovima, moramo priznati da smo pomislili da je reč o prvoaprilskoj šali, međutim daleko smo od šale, jer će nas izgleda pošta vrlo brzo “bombardovati” paketima i računima.\nU zvaničnom saopštenju poštanske kompanije se navodi da će dron-dostava biti dostupna svim korisnicima već krajem ove godine, ali nije navedeno po kojim cenama.\nZVANIČNO JE STIGAO – ANDROID 6.0.1 MARSHMALLOW\nInformatika će ipak biti obavezan predmet u školama od naredne godine\nComtrade obeležio jubilej od 20 godina poslovanja u BIH i predstavio novi softverski centar u Sarajevu


Pomoćnik ministra unutrašnjih poslova i načelnik Sektora za lјudske resurse Katarina Tomašević poručila je danas, na „Konferenciji o institucionalnoj integraciji rodne ravnopravnosti u policijama zemalјa regiona“ u Beogradu, da rodna ravnopravnost podrazumeva jednake šanse za sve i da je ona pitanje elementarne poslovne kulture.\nOna je podsetila da je u Ministarstvu unutrašnjih poslova u prethodnom periodu sproveden niz reformskih aktivnosti i da se projekat „Razvijanje rodne agende u MUP-u“, koji se sprovodi u saradnji sa implementacionim partnerom Кancelarijom švedske policije i uz finansijsku podršku Kralјevine Švedske, odvijao paralelno sa tim aktivnostima.\n„U sprovođenju mnogobrojnih aktivnosti u cilјu dostizanja rodne ravnopravnosti imali smo veliku podršku potpredsednika Vlade Republike Srbije i ministra unutrašnjih poslova dr Nebojše Stefanovića. On je pružio veliki doprinos i svojim ličnim i profesionalnim odnosom prema ovoj veoma važnoj društvenoj temi“ rekla je Tomašević, zahvalјujući se i švedskoj policiji i Kralјevini Švedskoj na kontinuiranoj pomoći.\nSavetnik u Ambasadi Kralјevine Švedske Ola Anderson rekao je da Švedska podržava srpsku ambiciju da se pridruži Evropskoj uniji i da je jedna od važnih oblasti u saradnji sa Ministarstvom unutrašnjih poslova upravo pitanje rodne ravnopravnosti.\n„Hteo bih da čestitam Ministarstvu i njegovom rukovodstvu, jer mislim da rad na ovakvim pitanjima nije lak i nije stvar samo tehničkih promena nego je to promena čitave kulture načina razmišlјanja“, rekao je savetnik Anderson.\nRukovodilac Programa podrške švedske policije Mats Bergren istakao je da je ponosan što je švedska policija deo važnog posla koji sprovodi Ministarstvo unutrašnjih poslova koji se tiče rodne ravnopravnosti i podsetio i na druge zajedničke projekte kao što su policijski obaveštajni model, razvoj strategije i oblast forenzike.\nOn je istakao da je pitanje rodne ravnopravnosti važno za celo društvo i čestitao Ministarstvu unutrašnjih poslova na onome što je urađeno kada je u pitanju rodna ravnopravnost.


Društvo sudija Srbije - Saopštenje MEDEL povodom situacije u srpskom pravosuđu\nSaopštenje MEDEL povodom situacije u srpskom pravosuđu\nUčestalo podnošenje krivičnih i disciplinskih prijava, kao i brojni medijski napadi na sudije i tužioce koji slobodno govore o problemima u sudstvu i tužilaštvu ili imaju kritički odnos prema predloženim amandmanima za promenu Ustava, obeležili su period od poslednjih nekoliko meseci.\nSliku pritisaka na javno tužilaštvo upotpunile su i brojne krivične prijave, kao i prijave Agenciji za borbu protiv korupcije koje su podnete protiv izbornih članova Državnog veća tužilaca i čiju sadržinu redovno objavljuju i mediji.\nNapadi su dolazili od dve, po našem uverenju, provladine nevladine organizacije (GONGO) i od medija za koje postoji sumnja da su bliski pojednim Vladinim zvaničnicima.\nU vezi sa iznetom pojavom stiče se utisak da vlasti Srbije nisu preduzele efektivne mere da spreče ugrožavanje slobode izražavanja sudija i tužilaca, koje je garantovano sudskim i tužilačkim zakonima, kao i međunarodnim standardima. Takođe, utisak je da vlasti Srbije nisu preduzele mere da ojačaju autoritet pravosudnih institucija i omoguće slobodno odlučivanje članova Državnog veća tužilaca, saglasno propisima koji garantuju da član Veća ne može da bude pozvan na odgovornost za mišljenje i glasanje u Veću.\nImajući u vidu iznete zaključke, MEDEL će se, prema svojoJ praksi, obratiti vlastima Srbije radi eventualnog dolaska u monitoring misiju, tokom koje bi predstavnici MEDEL-a razgovarali o slobodi izražavanja sudija i tužilaca i slobodi odlučivanja pojednih pravosudnih institucija. Prema ukazanoj potrebi, s obzirom na to MEDEL ima status posmatača u Savetu Evrope i kontakte sa Evropskom unijom, izveštaj montoringa će biti prosleđen tim institucijama.\nRadi podsećanja, MEDEL je sproveo jednu takvu monitoring misiju nakon reizbora sudija i tužilaca krajem 2009. godine. Rezultati te misije bili su veoma korisni radi sagledavanja proceca reizbora sudija i tužilaca i oni su poslužili su Evropskoj uniji da upotpuni sliku o reizboru sudija i tužilaca i preduzme mere radi otklanjanja nedostataka u tom procesu.\nU protekloj sedmici\t967\nU proteklom mesecu\t967